tripathysagar/odia_wiki huggingface dataset:
ସିଷ୍ଟିମାଇନ, ମର୍କାପ୍ଟାମାଇନ୍ ଭାବରେ ମଧ୍ୟ ଜଣାଶୁଣା, ଏକ ଔଷଧ ଯାହା ସିଷ୍ଟିନୋସିସ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ବୃକ୍‌କର ଚିକିତ୍ସା କରିବା ପାଇଁ ପାଟିରେ ଔଷଧ ଦିଆଯାଏ ଏବଂ ଆଖି ପାଇଁ ଆଖି ବୁନ୍ଦା ପକାଯାଏ । ଶ୍ୱେତ ରକ୍ତ କଣିକାରେ ସିଷ୍ଟିନ ସ୍ତର ଉପରେ ଆଧାର କରି ଏହାର ମାତ୍ରା ସଜାଡ଼ିବା ଉଚିତ୍ । ପାଟିରେ ଔଷଧ ଦେଲେ ସାଧାରଣତଃ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ତରଳ ଝାଡ଼ା ଏବଂ ଜ୍ୱର ହୋଇପାରେ । ଆଖିରେ ବୁନ୍ଦା ପକେଇଲେ ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଆଖିର ଉତ୍ତେଜନା, ଜଳୀୟ ଆଖି ଏବଂ ଅସ୍ପଷ୍ଟ ଦୃଷ୍ଟିଶକ୍ତି ହୋଇପାରେ । ଗର୍ଭାବସ୍ଥାରେ ନିରାପତ୍ତା ଅସ୍ପଷ୍ଟ, ଅନ୍ୟ ପ୍ରାଣୀମାନଙ୍କରେ କ୍ଷତି ହେବାର ପ୍ରମାଣ ଅଛି  ଏହା ସିଷ୍ଟିନ   ସ‌ହିତ ସିଷ୍ଟିମାଇନ ପ୍ରତିକ୍ରିୟା କରି ସିଷ୍ଟାଇନ୍   ଏବଂ ଶରୀର ଲୁଣ ପ୍ରସ୍ତୁତ କରେ ଯାହା ଦେହ ବାହାର କରିଦେଇପାରେ । ୧୯୯୪ ମସିହାରେ ଯୁକ୍ତରାଷ୍ଟ୍ରରେ ଏବଂ ୧୯୯୭ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ସିଷ୍ଟିମାଇନ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ଏହାର ୧୦୦ ମିଗ୍ରା ବିଶିଷ୍ଟ ୧୦୦ଟି ବଟିକାର ମୂଲ୍ୟ ପ୍ରାୟ ୧୯୦ ପାଉଣ୍ଡ; ୨୦୨୧ ମସିହା ସୁଦ୍ଧା ୫ ମିଲି ଆଖି ବୁନ୍ଦା ମୂଲ୍ୟ ପ୍ରାୟ ୮୬୫ ପାଉଣ୍ଡ ଅଟେ । ଯୁକ୍ତରାଷ୍ଟ୍ରରେ ଏହି ପରିମାଣ ବଟିକାର ମୂଲ୍ୟ ପ୍ରାୟ ୨୨,୨୦୦ ଡଲାର ଅଟେ ଓ ଆଖି ବୁନ୍ଦା ମୂଲ୍ୟ ପ୍ରାୟ ୨,୦୦୦ ଡଲାର୍
ପୁରୁଣାକୋଟ, ଓଡ଼ିଶାର ଅନୁଗୋଳ ଜିଲ୍ଲାର ଅନୁଗୋଳ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଅନୁଗୋଳ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୫ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ପୋସ୍ତ ତରକାରୀ ଭାରତର ଓଡ଼ିଶାରେ ରନ୍ଧାଯାଉଥିବା ଏକ ପରିବା ତରକାରୀ । ଏହା ମୁଖ୍ୟତଃ ନାନା ପ୍ରକାର ପରିବାକୁ ପୋସ୍ତ ବେସର ବଟା ସହିତ ମିଶାଇ ରନ୍ଧାଯାଇଥାଏ । ଉପାଦାନ ଆଳୁ ଜହ୍ନି ବାଇଗଣ ବିନ ପୋସ୍ତ ବେସର ପ୍ରକାର ଆଳୁ-ପୋସ୍ତ ତରକାରୀ: ଏହା ଆଳୁ ଓ ପିଆଜ, ରସୁଣ, ଅଦା, ଫୁଟଣ ଓ ଲଙ୍କା ସହ ପୋସ୍ତ ବେସରରେ ଛୁଙ୍କ ଦେଇ ତିଆରି କରାଯାଇଥାଏ ।ଏହା ଓଡ଼ିଶାର ଏକ ପାରମ୍ପାରିକ ଖାଦ୍ୟ ମିଶା ପରିବା ପୋସ୍ତ ତରକାରୀ: ଆଳୁ, କୁନ୍ଦୁରି, ବାଇଗଣ ଓ ବିନ୍ସ ଆଦି ପରିବାସବୁକୁ ମିଶାଇ ସିଝାଯାଇ ତାହାକୁ ପିଆଜ, ରସୁଣ, ଅଦା, ଫୁଟଣ ଓ ଲଙ୍କା ଛୁଙ୍କ ଦେଇ ଏହା ତିଆରି କରାଯାଇଥାଏ । ପୋସ୍ତଦିଆ ବେସନ ତରକାରୀ: ଏହା ପୋସ୍ତରେ ବହଳିଆଝୋଳ କରାଯାଇ ସେଥିରେ ବେସନରେ ତିଆରି ଛୋଟ ଛୋଟ ଖଣ୍ଡକୁ ଭାଜି ପକାଯାଇ ତିଆରି କରାଯାଇଥାଏ ।
ସୁରେନ୍ଦ୍ର ସେଠୀ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କାକଟପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସୁରେନ୍ଦ୍ର ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ରାଜୁ ମିଶ୍ର  ( ୨୬ ଅକ୍ଟୋବର ୧୯୪୯ - ୦୨ ନଭେମ୍ବର ୨୦୨୦) ଜଣେ ଓଡ଼ିଆ କଥାଚିତ୍ର ଅଭିନେତା, ନିର୍ଦ୍ଦେଶକ, ଚିତ୍ରୋତ୍ତଳକ, ସଙ୍ଗୀତ ନିର୍ଦ୍ଦେଶକ ଓ ଚିତ୍ରନାଟ୍ୟ ଲେଖକ ଥିଲେ  । ସେ ପୁନେର ଭାରତୀୟ ଚଳଚ୍ଚିତ୍ର ଏବଂ ଟେଲିଭିଜନ ସଂସ୍ଥା, ପୁନେରୁ ସିନେମାଟୋଗ୍ରାଫିରେ  (ଚିତ୍ରୋତ୍ତଳନ) ସ୍ୱର୍ଣ୍ଣପଦକ ଲାଭ କରିଥିଲେ  । ବ୍ୟକ୍ତିଗତ ଜୀବନ ରାଜୁ ୧୯୪୯ ମସିହା ଅକ୍ଟୋବର ମାସ ୨୬ ତାରିଖରେ ଜଟଣୀର ଗୋପବନ୍ଧୁ ନଗରର ଏକ ସଙ୍ଗୀତମୟ ପରିବାରରେ ଜନ୍ମଗ୍ରହଣ କରିଥିଲେ । ପିତା ବିମଳ ମିଶ୍ର ଜଣେ ତବଲା ବାଦକ ଓ ମାତା ସୁମତୀ ଦେବୀ ଜଣେ କଣ୍ଠଶିଳ୍ପୀ ଥିଲେ । ଉଭୟ ଆକାଶବାଣୀ କଟକର ସ୍ୱୀକୃତିପ୍ରାପ୍ତ କଳାକାର ଥିଲେ । ରାଜୁ କିନ୍ତୁ ବିଧିବଦ୍ଧ ସଙ୍ଗୀତ ଶିକ୍ଷା କରି ନଥିଲେ । ନିଜ ଉଦ୍ୟମରେ ହାରମୋନିୟମ ଆଦି ବଜେଇବା ଶିଖିଥିଲେ । ଜଟଣୀ ହାଇସ୍କୁଲ ଓ ନିରାକାରପୁର କଲେଜରୁ ସେ ଶିକ୍ଷାଗ୍ରହଣ କରିଥିଲେ । ପିଲାଦିନୁ ଫଟୋଗ୍ରାଫୀର ସଉକ ଯୋଗୁ, ସିନେମାଟୋଗ୍ରାଫିରେ ଶିକ୍ଷା କରିବା ପାଇଁ ସେ ଭାରତୀୟ ଚଳଚ୍ଚିତ୍ର ଏବଂ ଟେଲିଭିଜନ ସଂସ୍ଥା, ପୁନେରେ ଯୋଗ ଦେଇଥିଲେ । ସେ ପ୍ରତିମା ମଞ୍ଜରୀଙ୍କୁ ବିବାହ କରିଥିଲେ । ମୋହିତ ଓ ପୁନିତ ନାମରେ ତାଙ୍କର ଦୁଇ ପୁଅ ଅଛନ୍ତି । ଚଳଚ୍ଚିତ୍ର ଜୀବନ ସର୍ବସାକ୍ଷୀ ନାମକ ଏକ ମରାଠୀ ଚଳଚ୍ଚିତ୍ରରେ ସେ ପ୍ରଥମେ ସିନେମାଟୋଗ୍ରାଫି କରିଥିଲେ । ଏହି ଚଳଚ୍ଚିତ୍ର ଜାତୀୟ ଚଳଚ୍ଚିତ୍ର ପୁରସ୍କାର ଲାଭ କରିଥିଲା । ୧୯୭୮ ମସିହାରେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା କବି ସମ୍ରାଟ ଉପେନ୍ଦ୍ର ଭଞ୍ଜ । ଏହାପରେ ୧୯୮୧ ମସିହାରେ ସେ ଓଡ଼ିଆ ଚଳଚ୍ଚିତ୍ର ଉଲ୍‌କାରେ ସେ ଅଭିନୟ କରିବା ସହ ଚିତ୍ରୋତ୍ତଳକ ଓ ସଙ୍ଗୀତକାର ଭାବରେ କାର୍ଯ୍ୟ କରିଥିଲେ । ସେ ୨୦ରୁ ଅଧିକ ଓଡ଼ିଆ, ହିନ୍ଦୀ, ଆସାମୀ, ମରାଠୀ ଓ ବଙ୍ଗଳା କଥାଚିତ୍ରରେ ସିନେମାଟୋଗ୍ରାଫର ବା ନିର୍ଦ୍ଦେଶକ ଭାବରେ କାର୍ଯ୍ୟ କରିଥିଲେ । ୧୯୮୬ ମସିହାର ଚଳଚ୍ଚିତ୍ର ଯୋର ଯା 'ର ମୂଲକ ତାର ତାଙ୍କ ନିର୍ଦ୍ଦେଶିତ ପ୍ରଥମ ଓଡ଼ିଆ ଚଳଚ୍ଚିତ୍ର ଥିଲା । ତାଙ୍କର ଶେଷ ଓଡ଼ିଆ ଚଳଚ୍ଚିତ୍ର ଥିଲା କୋଟିଏରେ ଗୋଟିଏ ମନ । ଚଳଚ୍ଚିତ୍ରରେ ଭୂମିକା ପୁରସ୍କାର ଓ ସମ୍ମାନ ଜୟଦେବ ପୁରସ୍କାର, ୨୦୧୨ ଫିଟଫାଟ ବାଇସ୍କୋପ ପୁରସ୍କାର, ୨୦୧୨ ଗୁରୁ କେଳୁଚରଣ ମହାପାତ୍ର ପୁରସ୍କାର, ୨୦୨୦ ମୃତ୍ୟୁ ୨୦୨୦ ନଭେମ୍ବର ୨ ତାରିଖରେ ରାଜୁ ମିଶ୍ରଙ୍କର ହୃଦ୍‌ଘାତରେ ମୃତ୍ୟୁ ଘଟିଥିଲା ।
ଡାଳଗୁମା, ଓଡ଼ିଶାର କଳାହାଣ୍ଡି ଜିଲ୍ଲାର କୋକସରା ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି କଳାହାଣ୍ଡି ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଭବାନିପାଟଣାଠାରୁ ୬୦ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବ ମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଗ୍ରେଗୋରୀ ପାଞ୍ଜି ଅନୁସାରେ ୧୬ ସେପ୍ଟେମ୍ବର ବର୍ଷର ୨୫୯ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୬୦ତମ  । ବର୍ଷ ଶେଷ ହେବା ପାଇଁ ଆଉ ୧୦୬ ଦିନ ବାକି ଅଛି ।
ମାୟାଧର ରାଉତ  (ଜନ୍ମ : ୬ ଜୁଲାଇ ୧୯୩୦) ଜଣେ ଓଡ଼ିଶୀ ନୃତ୍ୟଶିଳ୍ପୀ ଓ ଗୁରୁ  । ଓଡ଼ିଶୀ ନୃତ୍ୟରେ ଅବଦାନ ପାଇଁ ସେ ପଦ୍ମଶ୍ରୀ ଓ କେନ୍ଦ୍ର ସଙ୍ଗୀତ ନାଟକ ଏକାଡ଼େମୀ ପୁରସ୍କାର ଲାଭ କରିଛନ୍ତି । ଓଡ଼ିଶୀ ନୃତ୍ୟକୁ ଶାସ୍ତ୍ରୀୟ ମାନ୍ୟତା ମିଳିବା ଦିଗରେ ମାୟାଧର ପ୍ରୟାସ କରିଥିଲେ । ଜୀବନୀ ପ୍ରାରମ୍ଭିକ ଜୀବନ ମାୟାଧର ରାଉତ ଓଡ଼ିଶାର କଟକ ଜିଲ୍ଲାରେ ଜନ୍ମଗ୍ରହଣ କରିଥିଲେ । ବଡ଼ଭାଇ ହରିହର ରାଉତଙ୍କ ପ୍ରଭାବରେ ସେ ପିଲାବେଳୁ ନାଟକ ଓ ନୃତ୍ୟ ସହିତ ଜଡ଼ିତ ହୋଇଥିଲେ । ନାଟ୍ୟଗୁରୁ କାଳୀଚରଣ ପଟ୍ଟନାୟକ, ଦୁର୍ଲଭ ସିଂ, ପଙ୍କଜ ଚରଣ ଦାସ, ମୋହନ ମହାପାତ୍ର, ଯୁଦ୍ଧିଷ୍ଟିର ମହାମାତ୍ର, ମୋହନ ସୁନ୍ଦର ଦେବ ଗୋସ୍ୱାମୀ ଓ ଦୟାଲ ଶର୍ମା ଆଦିଙ୍କଠାରୁ ସେ ନୃତ୍ୟ, ଅଭିନୟ ଓ ମଞ୍ଚକଳା ଶିକ୍ଷା କରିଥିଲେ । ରାମ ଗୋପାଳ ମିଶ୍ରଙ୍କଠାରୁ ସେ କଥକ ନୃତ୍ୟ ଶିକ୍ଷା କରିଥିଲେ । ୧୯୫୧ ମସିହାରେ ସେ ଏକ ବୃତ୍ତିଲାଭ କରି କଳାକ୍ଷେତ୍ରକୁ ଯାଇଥିଲେ । ସେଠାରେ ସେ ରୁକ୍ମଣୀ ଦେବୀ ଅରୁଣ୍ଡଲେଙ୍କଠାରୁ ଭରତନାଟ୍ୟମ ଓଟି କେ ଚନ୍ଦୁ ପାଣିକରଙ୍କଠାରୁ କଥକଳୀ ନୃତ୍ୟ ଶିକ୍ଷା କରିଥିଲେ । ବୃତ୍ତି ସେ କଟକର କଳାବିକାଶ କେନ୍ଦ୍ର, ନାଟ୍ୟ ବାଲେଟ ସେଣ୍ଟର, ଦ ନୃତ୍ୟ ନିକେତନ, ଶ୍ରୀରାମ ଭାରତୀୟ କଳାକେନ୍ଦ୍ର ଓ ତାଙ୍କ ନିଜସ୍ୱ ଅନୁଷ୍ଠାନ ମାୟାଧର ସ୍କୁଲ ଅଫ ଓଡ଼ିଶୀ ଡାନ୍ସରେ ଓଡ଼ିଶୀ ନୃତ୍ୟ ଶିକ୍ଷାଦାନ କରିଛନ୍ତି । ୧୯୭୨ ମସିହାରୁ ସେ ଭାରତ ବାହାରେ ବିଭିନ୍ନ ଦେଶରେ ନୃତ୍ୟ ପରିବେଷଣ କରିଆସିଛନ୍ତି । ଜାପାନ, ଜର୍ମାନୀ, ଆମେରିକା, ହଲାଣ୍ଡ, ସୁଇଜରଲାଣ୍ଡ, ଭିଏତନାମ, ପାକିସ୍ଥାନ ଓ ୱେଷ୍ଟ ଇଣ୍ଡିଜ ଆଦି ଦେଶରେ ସେ ନୃତ୍ୟ ପରିବେଷଣ ଓ ଶିକ୍ଷାଦାନ କରିଛନ୍ତି । ମାୟାଧରଙ୍କ ନୃତ୍ୟ ଶିକ୍ଷା ପଦ୍ଧତ୍ତିରେ ଏକ ବିଜ୍ଞାନ ସମ୍ମତ ଦୃଷ୍ଟିକୋଣ ରହିଥାଏ । ଓଡ଼ିଶୀରେ ଅଭିନୟ ବିଭାଗରେ ତାଙ୍କର ମୁଖ୍ୟ ଅବଦାନ ରହିଛି । ସଞ୍ଚାରୀ ଭାବକୁ ଓଡ଼ିଶୀ ନୃତ୍ୟର ଅନ୍ତର୍ଭୁକ୍ତ କରିବାର ଶ୍ରେୟ ତାଙ୍କୁ ଯାଏ । ସେ ସଂଯୋଜନା କରିଥିବା ନୃତ୍ୟ ମଧ୍ୟରେ ତପସ୍ୱିନୀ, ମେଘଦୂତ, ସିଂଘଳ, କୃଷ୍ଣ ଚରିତ୍ରମ ଓ ଗୀତଗୋବିନ୍ଦମ ଆଦି ଅନ୍ୟତମ । ପରିବାର ମାୟାଧରଙ୍କ ପତ୍ନୀଙ୍କ ନାମ ମମତା ଖୁଣ୍ଟିଆ । ତାଙ୍କର ଦୁଇ ପୁଅ ଓ ଗୋଟିଏ ଝିଅ । ଝିଅ ମଧୁମିତା ରାଉତ ଜଣେ ଓଡ଼ିଶୀ ନୃତ୍ୟଶିଳ୍ପୀ ଏବଂ ଦିଲ୍ଲୀରେ ତାଙ୍କ ଅନୁଷ୍ଠାନ ଜୟନ୍ତିକାରେ ନୃତ୍ୟ ଶିକ୍ଷାଦାନ ମଧ୍ୟ କରନ୍ତି ।
ମେଇ ଯେମିସନ ହେଉଛନ୍ତି ଜଣେ ଆମେରିକୀୟ ଇଂଜିନିଅର, ପଦାର୍ଥ ବିଜ୍ଞାନୀ ଏବଂ ନାସାର ମହାକାଶ ବିଜ୍ଞାନୀ । ସେ ୧୯୫୬ ମସିହା ଅକ୍ଟୋବର ମାସ ୧୭ ତାରିଖରେ ଜନ୍ମ ଗ୍ରହଣ କରିଥିଲେ । ସେ ସେପ୍ଟେମ୍ପେର ୧୨, ୧୯୯୨ରେ ପ୍ରଥମ ଥର ପାଇଁ ମହାକାଶକୁ ଯାତ୍ରା କରିଥିଲେ। ସେ ଥିଲେ ପ୍ରଥମ ଆଫ୍ରିକୀୟ-ଆମେରିକୀୟ ମହିଳା ଯିଏ କି ମହାକାଶ ଯାତ୍ରା କରିଥିଲେ ।ସେ ୧୯୯୩ରେ ନାସାରୁ ଇସ୍ତଫା ଦେ ଗୋଟେ କମ୍ପାନୀରେ ଦୈନଦିନ ଜୀବନ ବିଷୟରେ ଗବେଷଣା କଲେ । ସେ ମଧ୍ୟ ଅନେକ ସମୟରେ ଚଳଚ୍ଚିତ୍ର ମାନଙ୍କରେ ଅଭିନୟ କରିବାର ଦେଖା ଯାଇଛି। ତାଙ୍କୁ : ଚଳଚ୍ଚିତ୍ରର ଏକ ଅଧ୍ୟାୟରେ ଦେଖିବାକୁ ମିଳିଥିଲା । ବର୍ତ୍ତମାନ ସେ ୧୦୦ ସଂଗଠନର ଅଧ୍ୟକ୍ଷ ଅଟନ୍ତି। ପ୍ରାରମ୍ଭିକ ଜୀବନ ମେଇ କାରୋଲ ଯେମିସନ ଆସିକ୍ତବର ୧୭ ୧୯୫୬ ମସିହାରେ ଅଲବମାର ଦେକଟୁର ନାମକ ସ୍ଥାନରେ ଜନ୍ମ ଗ୍ରହଣ କରିଥିଲେ । ସେ ଚାର୍ଲି ଯେମିସନ ଆଉ ଦୋରଥୀ ଗ୍ରୀନ ଙ୍କର ସଭା ସାନ ଝିଅ ଥିଲେ । ତାଙ୍କର ପିତା ଥିଲେ ଏକ ଅନଥାଶ୍ରମର ପର୍ଯ୍ୟବେକ୍ଷଣକାରୀ ଏବଂ ତାଙ୍କ ମାତା ସିକାଗୋର ବୀଥୋବେନ ପ୍ରାଇମେରୀ ସ୍କୁଲର ଜଣେ ଇଂରାଜୀ ଏବଂ ଗଣିତ ଶିକ୍ଷୟତ୍ରୀ । ଯେତେବେଳେ ଯେମିସନ ୩ ବର୍ଷର ହୋଇଥିଲେ ତାଙ୍କର ପରିବାର ସେତେବେଳେ ସିକାଗୋର ଇଲ୍ଲିନୋଇସ ନାମକ ସ୍ଥାନକୁ ଉନ୍ନତ ଶିକ୍ଷା ଓ ଭଲ ଚାକିରୀ ପାଇବା ପାଇଁ ଚାଲି ଆସିଥିଲେ ।
ରୁକ୍ମଣୀ ବିଦର୍ଭରାଜ ଭୀଷ୍ମକଙ୍କର ଦୁହିତା ଥିଲେ ଶ୍ରୀକୃଷ୍ଣଙ୍କ ରୁପଗୁଣର ବର୍ଣ୍ଣନା ଶୁଣି ରୁକ୍ମଣୀ ତାଙ୍କୁ ନ ଦେଖି ମଧ୍ୟ ତାଙ୍କ ପ୍ରତି ଆକୃଷ୍ଟା ହେଲେ ଏବଂ ମନେ ମନେ ତାହାଙ୍କୁହି ପତିରୂପେ ବରଣ କଲେ ରୁକ୍ମଣୀଙ୍କ ପିତା ଓ ରୁକ୍ମୀ ପ୍ରଭୃତି ରୁକ୍ମଣୀଙ୍କ ପଞ୍ଚଭ୍ରାତା କୃଷ୍ଣଙ୍କ ଶତୃ ଜରାସନ୍ଧର ଅଧୀନ ରାଜା ଥିବାରୁ ସେମାନେ ଶ୍ରୀକୃଷ୍ଣଦ୍ୱେଷୀ ଥିଲେ ଜରାସନ୍ଧଙ୍କ ଅନୁରୋଧରେ ସେମାନେ ଚେଦିରାଜ ଦମ ଘୋଷଙ୍କ ପୁତ୍ର ଶିଶୁପାଳଙ୍କ ସଙ୍ଗେ ରୁକ୍ମଣୀଙ୍କ ବିବାଦ ସମ୍ବନ୍ଧ ସ୍ଥିର କଲେ ରୁକ୍ମଣୀ ଏହା ଜାଣି ପାରି ଦ୍ୱାରକାଧିପତି ଶ୍ରୀକୃଷ୍ଣଙ୍କ ନିକଟକୁ ରୋପନରେ ଦୂତ ପ୍ରେରଣ କଲେ ବିବାହଦିବସର ୟଥାକାଳରେ ଶିଶୁପାଳ ରୁକ୍ମଣୀଙ୍କୁ ବିବାହ କରିବା ପାଇଁ ବିଦର୍ଭ ନଗରରେ ବରବେଶରେ ଉପସ୍ଥିତ ହେଲେ କିନ୍ତୁ ଶ୍ରୀକୃଷ୍ଣ ବଳରାମଙ୍କ ସହିତ ବିଦର୍ଭରେ ଉପସ୍ଥିତ ହୋଇ ରୁକ୍ମଣୀଙ୍କୁ ବଳପୂର୍ବକ ହରଣ କଲେ ଓ ଶିଶୁପାଳ ଲଜ୍ଜିତ ହୋଇ ପ୍ରତ୍ୟାବର୍ତ୍ତନ କଲେ । ବିଦର୍ଭରେ ବିବାହ ଉପଲକ୍ଷରେ ସମାଗତ ଜରାସନ୍ଧ ଆଦି ରାଜଗଣ ଶ୍ରୀକୃଷ୍ଣଙ୍କୁ ବାଧା ପ୍ରଦାନ କରିବାକୁ ଚେଷ୍ଟା କଲେ କିନ୍ତୁ ଶ୍ରୀକୃଷ୍ଣ ଓ ବଳରାମ ସମସ୍ତଙ୍କୁ ପରାସ୍ତ କରି ରୁକ୍ମଣୀଙ୍କୁ ଘେନି ଦ୍ୱାରକାରେ ପହଞ୍ଚିଲେ ଓ ରୁକ୍ମଣୀଙ୍କ ସଙ୍ଗେ ସେଠାରେ ଶ୍ରୀକୃଷ୍ଣଙ୍କର ବିବାହ ସମ୍ପାଦିତ ହେଲା । ରୁକ୍ମଣୀ ମହାଲକ୍ଷ୍ମୀଙ୍କ ଅଂଶ ଗ୍ରହଣ କରି ପୃଥୀବୀରେ ଜନ୍ମ ଲଭିଥିବାର ପ୍ରସିଦ୍ଧି ଅଛି ଶ୍ରୀକୃଷ୍ଣଙ୍କ ଔରସରେ ରୁକ୍ମଣୀଙ୍କ ଗର୍ଭରୁ ପ୍ରଦ୍ୟୁମ୍ନ  (କାମଦେବଙ୍କ ପର ଜନ୍ମରେ ଘୃତରୂପ) ଆଦି ଦଶବଂଶ ଓ ଚାରୁମତୀନାମ୍ନୀ କନ୍ୟା ଜନ୍ମଗ୍ରହଣ କରିଥିଲେ ୟଦୁବଂଶ ନାଶ ପରେ ଶ୍ରୀକୃଷ୍ଣ ମାନବ ଲୀଳା ସମ୍ବରଣ କରିବାରୁ ଅର୍ଜୁନ, ଯଦୁବଂଶୀୟା ରାଜମହିଳାମାନଙ୍କ ସହିତ ରୁକ୍ମଣୀଙ୍କୁ ଇନ୍ଦ୍ରପ୍ରସ୍ଥକୁ ନେଇ ଗଲେ; କିନ୍ତୁ ରୁକ୍ମିଣୀ ପତିବିବାହ ସହି ନ ପାରି ପ୍ରଦୀପ୍ତ ହୁତାଶନରେ ଝାସ ଦେଇ ଜୀବନ ବିସର୍ଜ୍ଜନ କଲେ  ।
ଫେଣ୍ଟୋଲାମାଇନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ରେଜିଟାଇନ, ହେଉଛି ଏକ ଔଷଧ ଯାହା ଫିଓକ୍ରୋମୋସାଇଟୋମା ପରବର୍ତ୍ତୀ ଉଚ୍ଚ ରକ୍ତଚାପ, ନରମ ତନ୍ତୁରେ ନରଏପିନେଫ୍ରନ ପ୍ରବେଶ ଏବଂ ଜରୁରୀକାଳୀନ ଉଚ୍ଚ ରକ୍ତଚାପର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଇଞ୍ଜେକ୍ସନଦ୍ୱାରା ଦିଆଯାଏ । ଶିରା ଇଞ୍ଜେକ୍ସନ ଦେଲେ ୨ ମିନିଟ୍ ମଧ୍ୟରେ ପ୍ରଭାବ ଆରମ୍ଭ ହୋଇ ୩୦ ମିନିଟ୍ ପର୍ଯ୍ୟନ୍ତ ରହିଥାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, ଅଇ, ତରଳ ଝାଡ଼ା, ଫ୍ଲସ, ନାକ ଭରିଯିବା ଏବଂ ଠିଆ ହେବା ସହିତ ନିମ୍ନ ରକ୍ତଚାପ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ମାୟୋକାର୍ଡିଆଲ୍ ଇନଫାର୍କସନ ଏବଂ ପ୍ରାୟାପିଜ୍ମ ଅନ୍ତର୍ଭୁକ୍ତ ହୋଇପାରେ  ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ଆଲଫା ବ୍ଲକର ଶ୍ରେଣୀର ଔଷଧ । ୧୯୫୨ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଫେଣ୍ଟୋଲାମାଇନ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ 2021 ସୁଦ୍ଧା ଏହାର ମୂଲ୍ୟ ଏକ ମାତ୍ରା ପିଛା ପ୍ରାୟ ୪୬୦ ଡଲାର ଥିଲା। ଯୁକ୍ତରାଜ୍ୟରେ ଏହା ଆଭିପଟାଡିଲ୍ ସହିତ ପୌରୁଷ ଅସାମର୍ଥ୍ୟର ଚିକିତ୍ସା ପାଇଁ ଦିଆଯାଏ ।
ଦୃଷ୍ଟିହାନି କୁହାଯାଏ ଯେତେବେଳେ ଦୃଷ୍ଟିଶକ୍ତି କମି ଏଭଳି ଅସୁବିଧା ହୁଏ ଯେ ଚଷମା ଭଳି ସାଧାରଣ ଯନ୍ତ୍ରଦ୍ୱାରା ମଧ୍ୟ ଏହାକୁ ଠିକ କରାଯାଇ ପାରେନାହିଁ । ଚଷମା ବା କଣ୍ଟାକ୍ଟ ଲେନସ କିଣିବା ଶକ୍ତି ନ ଥିବା ଲୋକଙ୍କର ଦେଖିବା ଶକ୍ତି କମିବାକୁ ମଧ୍ୟ ଦୃଷ୍ଟିହାନି ଶ୍ରେଣୀରେ ନେବାକୁ ଦାବୀ ହେଉଛି । ଅଧିକାଂଶ ସମୟରେ ଭିଜୁଆଲ ଆକୁଇଟି ୨୦/୪୦ କିମ୍ବା ୨୦/୬୦ରୁ ଆହୁରି କମ ଥିଲେ ଦୃଷ୍ଟିହାନି ସଂଜ୍ଞା ଦିଆଯାଏ । ସମ୍ପୁର୍ଣ୍ଣ ବା ପ୍ରାୟ ସମ୍ପୁର୍ଣ୍ଣ ଦୃଷ୍ଟିଶକ୍ତିର ଅଭାବ ଥିଲେ ଅନ୍ଧତ୍ୱ ସଂଜ୍ଞା ଦିଆଯାଏ । ଦୈନନ୍ଦିନ କାର୍ଯ୍ୟ ଯେପରିକି ଡ୍ରାଇଭିଙ୍ଗ, ପଠନ, ସାମାଜିକତା ଓ ଚାଲିବାରେ ଦୃଷ୍ଟିହାନି ଥିବା ଲୋକ ଅସୁବିଧାର ସମ୍ମୁଖୀନ ହୁଅନ୍ତି । ପୃଥିବୀବ୍ୟାପି ଦୃଷ୍ଟିହାନିର ସବୁଠାରୁ ସାଧାରଣ କାରଣ ହେଲା ଠିକ କରାଯାଇ ନ ଥିବା ରିଫ୍ରାକ୍ଟିଭ ଏରର  (୪୩ %), ପରଳ  (୩୩୩ %) ଓ ଗ୍ଲକୋମା  ୨ %  । ରିଫ୍ରାକ୍ଟିଭ ଏରର ମଧ୍ୟରେ ସମୀପ ଦୃଷ୍ଟି  , ଦୂର ଦୃଷ୍ଟି  , ଚାଳିଶା   ଓ ଆସ୍ଟିଗମାଟିଜମ   ଅନ୍ତର୍ଭୁକ୍ତ । ଅନ୍ଧତ୍ୱର ପ୍ରଧାନ କାରଣ ହେଉଛି ପରଳ ବା କାଟାରାକ୍ଟ । ଦୃଷ୍ଟିହାନୀର ଅନ୍ୟାନ୍ୟ କାରଣ ମଧ୍ୟରେ ବୟସ ସମ୍ପର୍କୀୟ ମାକୁଲା କ୍ଷୟ, ଡାଏବେଟିକ ରେଟିନୋପାଥି, ମେଘୁଆ କର୍ନିଆ, ବାଲ୍ୟ ଅନ୍ଧତ୍ୱ, ଓ ଅନେକ ପ୍ରକାରର ସଂକ୍ରମଣ ମୂଖ୍ୟ ସ୍ଥାନ ଅଧିକାର କରିଛି । ସ୍ଟ୍ରୋକ ଯୋଗୁ ମସ୍ତିଷ୍କରେ ଅସୁବିଧା, ଅପକ୍ୱ ଶିଶୁ ଜନ୍ମ ଓ ଆଘାତ ଯୋଗୁ ମଧ୍ୟ ଦୃଷ୍ଟିହାନୀ ହୁଏ । ଏଗୁଡ଼ିକ କର୍ଟିକାଲ ଭିଜୁଆଲ ଇମ୍ପେୟାରମେଣ୍ଟର ଅନ୍ତର୍ଭୁକ୍ତ । ପିଲାମାନଙ୍କର ଦୃଷ୍ଟଶକ୍ତି ସ୍କ୍ରିନିଙ୍ଗ କରାଗଲେ ଭବିଷ୍ୟତରେ ଦୃଷ୍ଟି ଓ ଶିକ୍ଷା ସମସ୍ୟା କମିଯିବ । ବୟସ୍କମାନଙ୍କର ସ୍କ୍ରିନିଙ୍ଗ ମଧ୍ୟ ଉପକାରୀ ହୁଏ । ଚକ୍ଷୁ ପରୀକ୍ଷା କରି ଏହି ଅସୁବିଧା ନିର୍ଣ୍ଣୟ କରାଯାଏ । ବିଶ୍ୱ ସ୍ୱାସ୍ଥ୍ୟ ସଂଗଠନର ଆକଲନ ଅନୁସାରେ ୮୦ % ଦୃଷ୍ଟି ହାନୀ କେଶ ପ୍ରତିରୋଧ ସାପେକ୍ଷ ବା ଆରୋଗ୍ୟ ସମର୍ଥ । ଏହି ରୋଗମାନଙ୍କ ମଧ୍ୟରେ ପରଳ, ସଂକ୍ରମଣ, ଟ୍ରାକୋମା, ଗ୍ଲକୋମା, ନ‌ଦୀ ଅନ୍ଧତ୍ୱ, ଡାଏବେଟିକ ରେଟିନୋପାଥି, ଅଣଚିକିତ୍ସିତ ରିଫ୍ରାକ୍ଟିଭ ଏରର ଓ ବାଲ୍ୟ ଅନ୍ଧତ୍ୱ । ଦୃଷ୍ଟି ଥଇଥାନ, ପରିବେଶ ପରିବର୍ତ୍ତନ ଓ ସାହାଯ୍ୟକାରୀ ଯନ୍ତ୍ର ମାଧ୍ୟମରେ ଦୃଷ୍ଟିହାନି ଥିବା ଲୋକ ଉପକାର ପାଇପାରିବେ । ସନ ୨୦୧୨ର ଏକ ଆକଳନ ଅନୁସାରେ ପୃଥିବୀରେ ଦୃଷ୍ଟି ଅସୁବିଧା ଥିବା ୨୮୫ ନିୟୁତ ଲୋକଙ୍କ ମଧ୍ୟରେ ୨୪୬ ନିୟୁତ ନମ୍ନ ଦୃଷ୍ଟି ସମ୍ପନ୍ନ ଲୋକ ଓ ୩୯ ନିୟୁତ ଅନ୍ଧ ଥିଲେ । ଏହି ଲୋକଙ୍କ ମଧ୍ୟରୁ ଅଧିକାଂଶ ବିକାଶଶୀଳ ଦେଶର ଲୋକର ବାସିନ୍ଦା ଓ ବୟସ ୫୦ରୁ ଉର୍ଦ୍ଧ୍ୱ । ସନ ୧୯୯୦ ଅପେକ୍ଷା ଦୃଷ୍ଟିହାନି ହାର କମୁଛି । ଚିକିତ୍ସା ଖର୍ଚ୍ଚ ଓ କର୍ମ ଅପାରଗତା ଯୋଗୁ ଦୃଷ୍ଟିହାନି ଥିବା ଲୋକର ଅର୍ଥନୈତିକ ଖର୍ଚ୍ଚ ବଢ଼ିଯାଏ ।
ଜାଭେଦ ଅଲ୍ଲୀ  (ଜନ୍ମ: ୫ ଜୁଲାଇ ୧୯୮୨) ଜଣେ ଭାରତୀୟ ପ୍ଲେ ବ୍ୟାକ ଗାୟକ ଅଟନ୍ତି ଯିଏକି, ୨୦୦୦ ମସିହାରୁ ହିନ୍ଦୀ ଚଳଚ୍ଚିତ୍ରରେ ଗୀତ ଗାଇ ଆସୁଛନ୍ତି । ଜାଭେଦ ଅଲ୍ଲୀ ୨୦୦୭ ମସିହାରେ ନକାବ ଚଳଚ୍ଚିତ୍ରରେ  "ଏକ ଦିନ ତେରି ରାହୋ ମେଁ"  ଗାଇ ଲୋକ ପ୍ରସିଦ୍ଧି ଲାଭ କରିଥିଲେ। ଏହାପରେ ସେ ଯୋଦ୍ଧା ଆକବରର  "ଯସନ ଏ ବାହାରନ" , ଦିଲ୍ଲୀ-୬ର  "ଅର୍ଜିଆନ" , ରକଷ୍ଟାରର  "କଁନ ଫାୟା କଁନ" , ଗଜନୀର  "ଗୁଜାରିସ" , ଅଜବ ପ୍ରେମକି ଗଜବ କହାନୀର  "ଆ ଜାଓ ମେରେ ତମନ୍ନା" , ଦେ ଦନା ଦନ୍ର  "ଗଲେ ଲଗ୍ ଜା" , ତୁମ ମିଲେର  "ତୁହି ହକିକତ୍" , ରାଞ୍ଝଣାର  "ତୁମ ତକ" , ଜବ୍ ତକ୍ ହେ ଜାନ୍ର  "ଜବ୍ ତକ୍ ହେ ଜାନ୍" ,ଇସକ୍‌ଜାଦେର  "ଇସକ୍ ‌ଜାଦେ ", ମେଁ ତେରା ହିରୋର " ଗଲତ୍ ବାତ ହେ ", ଦାୱତ୍ ଏ ଇସ୍କର ମୁଖ୍ୟ ସଂଗୀତ, ୱାଜିର୍ର " ମୌଲା ", ଜବ୍ ୱି ମେଟ୍ର " ନାଗଡା ନାଗଡା ", ବଜରଙ୍ଗୀ ଭାଇଜାନ୍ର " ତୁ ଜୋ ମିଲା " ଆଦି ଆହୁରି ଅନେକ ଗୀତ ଗାଇଥିଲେ। ହିନ୍ଦୀ, ବେଙ୍ଗୋଲୀ, ଓଡ଼ିଆ, କାନ୍ନାଡା, ତାମିଲ୍, ତେଲୁଗୁ, ଆସାମୀ, ମରାଠୀ ଆଦି ଅନେକ ଭାଷାରେ ଜାଭେଦ୍ କଣ୍ଠଦାନ କରିଛନ୍ତି। ଜି ଟିଭିର ସାରେଗାମାପା ଲିଟିଲ୍ ଚାମ୍ପସ୍ ୨୦୧୧ ଓ କଲର୍ସ ବେଙ୍ଗଲୀର ଗ୍ରେଟ୍ ମ୍ୟୁଜିକ୍ ଗୁରୁକୁଳରେ ଜାଭେଦ୍ ଅଲ୍ଲୀ ଜଜ୍ ହୋଇଥିଲେ। ଜି ଟିଭିରେ ସାରେଗାମାପା ଲିଟିଲ୍ ଚାମ୍ପସ୍ ୨୦୧୨ର ଜାଭେଦ୍ ଅଲ୍ଲୀ ଆୟୋଜକ ଥିଲେ। ପ୍ରାଥମିକ ଜୀବନ ଜାଭେଦ ଅଲ୍ଲୀ ଦିଲ୍ଲୀରେ ହିଁ ଜନ୍ମ ହୋଇଛନ୍ତି ଓ ବଢିଛନ୍ତି ମଧ୍ୟ। ବହୁତ କମ୍ ବୟସରୁ ସେ ତାଙ୍କ ପିତା ଉସ୍ତାଦ୍ ହମିଦ୍ ହୁସେନ୍, ଯିଏ କି ଜଣେ ଲୋକପ୍ରିୟ କୱାଲି ଗାୟକ, ତାଙ୍କଠାରୁ ସଂଗୀତ ସାଧନା ଆରମ୍ଭ କରିଥିଲେ। ଜାଭେଦ ଅଲ୍ଲୀଙ୍କ ଜନ୍ମ ନାମ ଜାଭେଦ ହୁସେନ୍ ଅଟେ। ଗଜଲ୍ ଗାୟକ ଘୁଲମ୍ ଅଲ୍ଲୀ ଜାଭେଦଙ୍କ ସ୍ୱରକୁ ହୃଦୟଙ୍ଗମ କରି କହିଥିଲେ ଯେ ଜାଭେଦ ତାଙ୍କ ଭବିଷ୍ୟତରେ ଜଣେ ମହାନ୍ ଗାୟକ ହେବେ। ଘୁଲମ୍ ଅଲ୍ଲୀ ଖାଲି ଜାଭେଦଙ୍କ ପଥ ପ୍ରଦର୍ଶକ ସାଜିନଥିଲେ ସେ ତାଙ୍କୁ ଲାଇଭ୍ କନ୍ସର୍‌ଟରେ ଗାଇବାକୁ ସୁଯୋଗ ଦେଇଥିଲେ। ଗୁରୁ ହିସାବରେ ସେ ଜାଭେଦଙ୍କ ନାମକୁ ଜାଭେଦ ହୁସେନ୍ରୁ ଜାଭେଦ ଅଲ୍ଲୀ କରିଥିଲେ।
ବାଢ ଏକ ଭାରତୀୟ ପୌରପାଳିକା   ଅଟେ । ଏହା ବିହାରର ପତ୍ନ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ବାଢ ୨୫.୪୮୪୪ ଉତ୍ତର ଅକ୍ଷାଂଶ ଓ ୮୫.୭୧୦୩ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୫୪ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ବାଢ ସହରର ମୋଟ ଜନସଂଖ୍ୟା ୪୮୪୦୫ ଅଟେ । ସେଥି ମଧ୍ୟରୁ ୫୩.୯୧% ଜଣ ପରୁଷ ହୋଇଥିବା ବେଳେ ୪୬.୦୯% ଜଣ ନାରୀ ଅଟନ୍ତି । ବାଢର ସାକ୍ଷରତା ହାର ୫୯.୩୧% ଅଟେ । ଏହା ଜାତୀୟ ହାରଠାରୁ ୫.୫୩% ପ୍ରତିଶତ ଅଧିକ ଅଟେ । ସେଥିରୁ ୩୫.୪୪% ପ୍ରତିଶତ ପୁରୁଷ ଓ ୨୩.୮୭% ନାରୀ ଅଟନ୍ତି । ୧୫.୨୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ବାଢର ସରକାରୀ ଭାଷା ଅଟେ ।
ପଙ୍କଜ ପାଣିଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ଆକାଶର ଆଖି ୧୯୮୯ ମସିହାରେ ମୁକ୍ତିଲାଭ କରିଥିଲା ।
ନାରୀବାଦୀ ନୈତିକତା ନୈତିକତାର ଏକ ଦୃଷ୍ଟିକୋଣ । ପାରମ୍ପରିକ ଭାବରେ ନୈତିକ ସିଦ୍ଧାନ୍ତକରଣ ନାରୀମାନଙ୍କ ନୈତିକ ଅଭିଜ୍ଞତାକୁ ମୂଲ୍ୟହୀନ ଏବଂ/କିମ୍ବା ଅଳ୍ପଗ୍ରାହ୍ୟ କରିଛି ଏବଂ ଏହି ବିଭାଗ ମୁଖ୍ୟତଃ ପୁରୁଷ-ପ୍ରଶଂସିତ ହୋଇଥିବାରୁ ତେଣୁ ଏହା ଏହାକୁ ରୂପାନ୍ତର କରିବା ପାଇଁ ଏକ ସାମଗ୍ରିକ ନାରୀବାଦୀ ଦୃଷ୍ଟିକୋଣ ମାଧ୍ୟମରେ ନୈତିକତାକୁ ପୁନଃ କଳ୍ପନା କରିବାକୁ ବାଛିବାକୁ ଆଧାର କରି ନାରୀବାଦୀ ନୈତିକତା ତିଆରି । ଧାରଣା ନାରୀବାଦୀ ଦାର୍ଶନିକମାନେ ପାରମ୍ପାରିକ ନୈତିକତା ପୁରୁଷମାନଙ୍କ ଦୃଷ୍ଟିକୋଣକୁ ବେଶୀ ପ୍ରାଧାନ୍ୟ ଦେବାବେଳେ ମହିଳାମାନଙ୍କ ଦୃଷ୍ଟିକୋଣ ପ୍ରତି ଅଳ୍ପ ସମ୍ମାନ ଦେଇଥାଏ ବୋଲି ସମାଲୋଚନା କରିଥାନ୍ତି । ଘରୋଇ ଜୀବନ ଏବଂ ପାରିବାରିକ ଦାୟିତ୍ୱର ଯତ୍ନଶୀଳତା ଏବଂ ନୈତିକ ପ୍ରସଙ୍ଗକୁ ପାରମ୍ପାରିକ ଭାବରେ ଗୌଣ ବିଷୟ ଭାବରେ ବିବେଚନା କରାଯାଉଥିଲା । ସାଧାରଣତଃ ପୁରୁଷମାନଙ୍କ ତୁଳନାରେ ମହିଳାମାନଙ୍କୁ ନୈତିକତା ଦୃଷ୍ଟିରୁ ଅପରିପକ୍ୱ ଏବଂ ଉପରଠାଉରିଆ ଭାବରେ ଚିତ୍ରିତ କରାଯାଏ । ପାରମ୍ପାରିକ ନୈତିକତା  "ସ୍ୱାଧୀନତା, ସ୍ୱୟଂଚଳତା, ବୁଦ୍ଧି, ଇଚ୍ଛା, ପ୍ରସ୍ତୁତତା, କ୍ରମ, ଶାସନ, ସଂସ୍କୃତି, ଅତିଭୌତିକତା, ଉତ୍ପାଦ, ସଂଯମ, ଯୁଦ୍ଧ ଏବଂ ମୃତ୍ୟୁ"  ଆଦି ପୁରୁଷପ୍ରଧାନ ଗୁଣକୁ ପୁରସ୍କୃତ କରିଥାଏ ଏବଂ ଏବଂ ପାରମ୍ପାରିକ ଭାବରେ ନାରୀସୁଲଭ ଗୁଣ ଯଥା  "ଅନ୍ତନିର୍ଭରଶୀଳତା, ସମ୍ପ୍ରଦାୟ, ସଂଯୋଗ, ବାଣ୍ଟିବା, ଭାବପ୍ରବଣତା, ଶରୀର, ବିଶ୍ୱାସ, ଅନୁକ୍ରମର ଅନୁପସ୍ଥିତି, ପ୍ରକୃତି, ଅନ୍ତର୍ଗତି, ଆନନ୍ଦ, ଶାନ୍ତି ଏବଂ ଜୀବନ"  ଆଦିକୁ କମ ଗୁରୁତ୍ତ୍ୱ ଦେଇଥାଏ । ମହିଳାମାନେ ଯେ କୌଣସି ପାରମ୍ପାରିକ ପୁରୁଷ ପ୍ରଧାନ ପାରମ୍ପାରିକ ଗୁଣକୁ ଆଦରିବା/ବ୍ୟବହାର କରିବା ସେମାନେ ପୁରୁଷ ପରି ଅଧିକ ହେବା ପାଇଁ ଚେଷ୍ଟା କରୁଛନ୍ତି ବୋଲି ଧରାଯାଇଥାଏ । ପାରମ୍ପାରିକ ନୈତିକତାର ଏକ  "ପୁରୁଷ" -ଭିତ୍ତିକ ଶବ୍ଦାବଳୀ ରହିଛି ଓ ସେଥିରେ ନୈତିକ ଯୁକ୍ତିକୁ ନିୟମ, ଅଧିକାର, ସାର୍ବଜନୀନତା ଏବଂ ନିରପେକ୍ଷତାର ଢାଞ୍ଚା ମାଧ୍ୟମରେ ଦେଖାଯାଇଥାଏ ଏବଂ ଏକ ସମାଜର ମାନକ ହୋଇଯାଏ । ନୈତିକ ଯୁକ୍ତିର  "ମହିଳା"  ଯୁକ୍ତିରେ ସମ୍ପର୍କ, ଦାୟିତ୍ୱ, ବିଶେଷତା ଏବଂ ଆଂଶିକତା ଉପରେ ଗୁରୁତ୍ୱ ଆରୋପ କରିଥାଏ । ଐତିହାସିକ ପୃଷ୍ଠଭୂମି ୧୭୯୨ରେ ପ୍ରକାଶିତ ମେରି ୱୋଲଷ୍ଟୋନକ୍ରାଫ୍ଟଙ୍କ ଭିଣ୍ଡିକେସନ ଅଫ ଦି ରାଇଟ୍ସ ଅଫ ଉଇମେନରୁ ନାରୀବାଦୀ ନୈତିକତା ବିକଶିତ ହୋଇଥିଲା । ଇଉରୋପରେ ବିକଶିତ ଏନଲାଇଟେନମେଣ୍ଟରୁ ଆହରିତ ନୂଆ ବିଚାର ସହ ନାରୀବାଦୀ ବ୍ୟକ୍ତିତ୍ୱମାନେ ଆଗ ଅପେକ୍ଷା ଅଧିକ ଯାତ୍ରା କରିବାରେ ସକ୍ଷମ ହୋଇ ଚିନ୍ତାଧାରାର ଆଦାନପ୍ରଦାନ ଏବଂ ମହିଳା ଅଧିକାରର ଅଗ୍ରଗତି ପାଇଁ ଅଧିକ ସୁଯୋଗ ସୃଷ୍ଟିକରିଥିଲେ । ରୋମାଣ୍ଟିକବାଦ ଭଳି ନୂତନ ସାମାଜିକ ଆନ୍ଦୋଳନ ମାନବ କ୍ଷମତା ଏବଂ ଭାଗ୍ୟ ଉପରେ ଅଭୂତପୂର୍ବ ଆଶାବାଦୀ ଦୃଷ୍ଟିକୋଣ ବିକାଶ କରିଥିଲା । ଜନ ଷ୍ଟୁଆର୍ଟ ମିଲଙ୍କ ପ୍ରବନ୍ଧ ଦି ସବଜେକ୍ସନ ଅଫ ଉଇମେନରେ  (୧୮୬୯) ଏହି ଆଶାବାଦ ପ୍ରତିଫଳିତ ହୋଇଥିଲା  । ଏହି ସମୟରେ କ୍ୟାଥରିନ ବିଚର, ଚାର୍ଲୋଟ ପର୍କିନ୍ସ ଗିଲମ୍ୟାନ, ଲୁରେଟିଆ ମୋଟ ଏବଂ ଏଲିଜାବେଥ କ୍ୟାଡି ଷ୍ଟାଣ୍ଟନ ଆଦି ଅନ୍ୟ ଉଲ୍ଲେଖନୀୟ ବ୍ୟକ୍ତିମାନେ ଏହି ସମୟରେ ବିଶେଷ କରି  'ମହିଳା ନୈତିକତା'  ସହିତ ଜଡ଼ିତ ନୈତିକତାର ଲିଙ୍ଗଗତ ପ୍ରକୃତି ଉପରେ ଗୁରୁତ୍ୱ ଆରୋପ କରି ନାରୀବାଦୀ ଦୃଷ୍ଟିକୋଣକୁ ଆହୁରି ବିକଶିତ କରିଥିଲେ ।
ମନମୋହନ ସାମଲ  (ଜନ୍ମ: ୧୫ ଅପ୍ରେଲ ୧୯୫୯) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଏବଂ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ୨୦୦୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଧାମନଗର ବିଧାନ ସଭା ନିର୍ବାଚନ ମଣ୍ଡଳୀରୁ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ଏବଂ ଏହି ବିଧାନ ସଭାରେ ସେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ଜନ୍ମ, ଶିକ୍ଷା ଓ ପରିବାର ମନମୋହନ ସାମଲ ୧୯୫୯ ମସିହାର ଅପ୍ରେଲ ମାସ ୧୫ ତାରିଖରେ ଭଦ୍ରକ ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କମ୍ଭୁପାଣି ସାମଲ । ମନମୋହନଙ୍କର ଶିକ୍ଷାଗତ ଯୋଗ୍ୟତା ହେଉଛି କଳା ଏବଂ ଓକିଲାତିରେ ସ୍ନାତକ । ସେ ପ୍ରଣତୀ ସାମଲଙ୍କୁ ବିବାହ କରିଛନ୍ତି । ଏହି ଦମ୍ପତ୍ତିଙ୍କର ଗୋଟିଏ ପୁଅ ଓ ଗୋଟିଏ ଝିଅ ଅଛନ୍ତି । ରାଜନୈତିକ ଜୀବନ ମନମୋହନ ସାମଲ ଛାତ୍ର ଜୀବନରୁ ରାଜନୀତିରେ ଯୋଗ ଦେଇଥିଲେ । ସେ ଭଦ୍ରକ କଲେଜରେ ପାଠ ପଢ଼ୁଥିବାବେଳେ ୧୯୭୯ ମସିହାରେ ଭଦ୍ରକ କଲେଜର ସଭାପତି ଭାବରେ ନିର୍ବାଚିତ ହୋଇଥିଲେ । ଏଥିସହ ଅଖିଳ ଭାରତୀୟ ବିଦ୍ୟାର୍ଥୀ ପରିଷଦର ବିଭିନ୍ନ କାର୍ଯ୍ୟକ୍ରମରେ ତାଙ୍କର ଯୋଗଦାନ ଥିଲା ଓ ପରେ ସେ ଭାରତୀୟ ଜନତା ପାର୍ଟିରେ ଯୋଗ ଦେଇଥିଲେ ଏବଂ ସେ ରାଜ୍ୟ ବିଜେପିର ସଭାପତି ଭାବରେ ଦୁଇଥର କାର୍ଯ୍ୟ କରିଛନ୍ତି । ମନମୋହନ ୨୦୦୪ ମସିହାରେ ହୋଇଥିବା ବିଧାନ ସଭା ନିର୍ବାଚନରେ ଭାରତୀୟ ଜନତା ପାର୍ଟିର ପ୍ରାର୍ଥୀ ଭାବରେ ଧାମନଗର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ବିଧାନ ସଭାରେ ସେ ବିଜୟୀ ହୋଇ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ନବୀନ ପଟ୍ଟନାୟକଙ୍କର ମନ୍ତ୍ରୀମଣ୍ଡଳରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ସେ ଖାଦ୍ୟ ଯୋଗାଣ ଓ ଖାଉଟି କଲ୍ୟାଣ ବିଭାଗର ମନ୍ତ୍ରୀ ଓ ରାଜସ୍ୱ ମନ୍ତ୍ରୀ ଭାବରେ ୧୮ ମଇ ୨୦୦୪ରୁ ୧୦ ଡିସେମ୍ବର ୨୦୧୮ ଯାଏଁ କାର୍ଯ୍ୟ କରିଥିଲେ । ଏହାପରେ ୨୦୦୯ ଓଡ଼ିଶା ବିଧାନ ସଭା ନିର୍ବାଚନରେ ସେ ଭଣ୍ଡାରିପୋଖରୀ ବିଧାନ ସଭା ନିର୍ବାଚନ ମଣ୍ଡଳୀରୁ ଭାରତୀୟ ଜନତା ପାର୍ଟିର ପ୍ରତିନିଧି ଭାବରେ ନିର୍ବାଚନ ଲଢ଼ିଥିଲେ । ମାତ୍ର ଏହି ବିଧାନ ସଭାରେ ସେ ସମୁଦାୟ ୨୧,୧୬୦ ଖଣ୍ଡ ଭୋଟ ପାଇ ୩ୟ ସ୍ଥାନରେ ରହି ପରାଜିତ ହୋଇଥିଲେ ଏବଂ ବିଜୁ ଜନତା ଦଳର ପ୍ରାର୍ଥୀ ପ୍ରଫୁଲ୍ଲ ସାମଲ ସମୁଦାୟ ୬୦,୨୫୦ ଖଣ୍ଡ ଭୋଟ ପାଇଁ ବିଜୟୀ ହୋଇ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୧୪ ଓଡ଼ିଶା ବିଧାନ ସଭା ନିର୍ବାଚନରେ ସେ ଭାରତୀୟ ଜନତା ପାର୍ଟିର ପ୍ରାର୍ଥୀ ଭାବରେ ଚାନ୍ଦବାଲି ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୩୮,୯୫୨ ଖଣ୍ଡ ଭୋଟ ପାଇ ୩ୟ ସ୍ଥାନରେ ରହି ପରାଜିତ ହୋଇଥିଲେ ଏବଂ ବିଜୁ ଜନତା ଦଳର ପ୍ରାର୍ଥୀ ବ୍ୟୋମକେଶ ରାୟ ସମୁଦାୟ ୬୮,୫୫୭ ଖଣ୍ଡ ଭୋଟ ପାଇଁ ବିଜୟୀ ହୋଇ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ବିବାଦ ୨୦୦୮ ମସିହାରେ ମନମୋହନ ସାମଲଙ୍କ ଉପରେ ଜଣେ ମହିଳା ଦୁଷ୍ମର୍ମ ଆରୋପ କରିଥିଲେ । ଏହା ପରେ ତାଙ୍କ ଅଧୀନରେ ଥିବା ଦୁଇଜଣଯାକ ମନ୍ତ୍ରୀ ପଦରୁ ଇସ୍ତଫା ଦେବା ସହ ନବୀନ ପଟ୍ଟନାୟକଙ୍କର ମନ୍ତ୍ରୀମଣ୍ଡଳରୁ ବାହାରିଯାଇଥିଲେ ।
ଶ୍ରୀମତୀ ସୁଶ୍ରୀ ଦେବୀ  (ଜନ୍ମ: ୧୦ ଅକ୍ଟୋବର ୧୯୫୦) ବିଜୁ ଜନତା ଦଳର ଜଣେ ରାଜନୀତିଜ୍ଞ ଓ ଓଡ଼ିଶାକୁ ପ୍ରତିନିଧିତ୍ୱ କରୁଥିବା ରାଜ୍ୟସଭାର ଜଣେ ସଦସ୍ୟ  । ଆଦ୍ୟ ଜୀବନ ରାଜନୈତିକ ଜୀବନ ୧୯୭୧ରେ ସେ ରାଜନୈତିକ ଜୀବନ ଆରମ୍ଭ କରିଥିଲେ । ମଇ ୨୦୦୨ରେ ଶିଳ୍ପ କମିଟିର ସଦସ୍ୟ ଥିଲେ । ଅଗଷ୍ଟ ୨୦୦୨ରେ ଜଳ ସମ୍ପଦ ମନ୍ତ୍ରଣାଳୟର କନସଲଟେଟିଭ କମିଟିର ସଦସ୍ୟ ଥିଲେ । ତିନି ବର୍ଷ ପର୍ଯ୍ୟନ୍ତ ଲିଫ୍ଟ୍ ଇରିଗେସନ୍ କର୍ପୋରେସନ, ଓଡ଼ିଶାର ଡିରେକ୍ଟର ଥିଲେ । ପାଞ୍ଚ ବର୍ଷ ପର୍ଯ୍ୟନ୍ତ ଓଡ଼ିଶା ଉଚ୍ଚ ମାଧ୍ଧ୍ୟମିକ ଶିକ୍ଷା ବିଭାଗରେ ସଦସ୍ୟ ଥିଲେ । ଚାରି ବର୍ଷ ପର୍ଯ୍ୟନ୍ତ ଟିଏସି ଓଡ଼ିଶାରେ ସଦସ୍ୟ ଥିଲେ । ଚାରି ବର୍ଷ ପର୍ଯ୍ୟନ୍ତ କନସଲଟେଟିଭ୍ ଜଳସେଚନ କମିଟିର ସଦସ୍ୟ ଥିଲେ । ଦୁଇ ବର୍ଷ ପର୍ଯ୍ୟନ୍ତ ଶ୍ରୀ ବିହାର ସଂସ୍କୃତ ବିଶ୍ୱବିଦ୍ୟାଳୱ, ପୁରୀ ସହ ଜଡ଼ିତ ଥିଲେ ।
ଯଶୋଧର୍ମନ   : ; :       କେନ୍ଦ୍ର ଭାରତର ମଳବ ରାଜ୍ୟର ପ୍ରାଚୀନ ରାଜା ଥିଲେ । ଆଉଳିକରା ବଂଶର ରାଜା ଯଶୋଧର୍ମନ 6 ଷ୍ଠ ଶତାବ୍ଦୀରେ ମାଳବ ରାଜ୍ୟ ଶାସନ କରୁଥିଲେ । ଇତିହାସ 5 ମ ଶତାବ୍ଦୀର ପ୍ରଥମ ଅଂଶ ଆଡକୁ ଗୁପ୍ତା ସମ୍ଭରଜ୍ୟ ଦୁର୍ବଳ ହେବାକୁ ଲାଗିଲା । ହୁନ ମାନେ ବାରମ୍ବାର ଆକ୍ରମଣ କରିବା ଯୋଗୁଁ ଏହି ବଡ଼ ସାମ୍ଭରାଜ୍ୟ ଛୋଟ ରାଜ୍ୟ ସବୁରେ ପରିଣତ ହେଲା । ଯଶୋବର୍ଦ୍ଧନ ଓ ଗୁପ୍ତା ସମ୍ରାଟ ନରସିଂହ ଗୁପ୍ତା ଏକ ହୁନ ସୈନ୍ୟ ବାହିନୀକୁ 528 ମସିହାରେ ପରାସ୍ତ କରି ଭାରତରୁ ତଡ଼ି ଦେବାରେ ସଫଳ ହେଲେ । ଏହି ନିଜୟକୁ ସ୍ମରଣୀୟ କରି ରଖିବାକୁ ଶୋଣାଦାନୀଠାରେ ଦୁଇଟି ବିଶାଳ ସ୍ତମ୍ଭ ଯଶୋଧର୍ମନଙ୍କଦ୍ୱାରା ସ୍ଥାପନ କରାଗଲା । . ଯଶୋଧର୍ମନ ଙ୍କ ସିଲାଲେଖ ସବୁ ସେଠାରେ ଓ ମଣ୍ଡାସୁରଠାରେ ଦେଖା ଯାଇଥାଏ । ସେଥିରୁ ଏକ ଲେଖା ସଂବତ 589 ବା 532 ମସିହାର ରହିଛି । ବିଜୟଗଡ ସିଲାଲେଖ ଭରତପୁର ଜିଲ୍ଲାର ବୟନାଠାରେ ମଧ୍ୟ  " ଭୀମ କି ଲାତ "  ନାମରେ ଏକ ବିଜଯ ସ୍ତମ୍ଭ ନିର୍ମାଣ କରାଯାଇଥିଲା । ସେଠାରେ ଥିବା ସିଲାଲେଖାରେ ସେ ସମୟର ଘଟଣାବଳୀ ବାବଦରେ ବିଷାଦ ଭାବରେ ଉଲ୍ଲେଖ ଉଲେଖ ରହିଛି ।
ଲୌରା ବେଟସ ବି.ଈ. ଏମ  (ଜନ୍ମ : 27 ଜୁନ 1986) ଏକ ବ୍ରିଟିଶ ନାରୀବାଦୀ ଲେଖକ ଅଟନ୍ତି  । ସେ ଏପ୍ରିଲ 2012 ମସିହାରେ  "ଏଭ୍ରିଡେ ସେକ୍ସିଜିମ ପ୍ରୋଜେକ୍ଟ ୱେବସାଇଟ" ର ସ୍ଥାପନା କରିଥିଲେ । ତାଙ୍କର ପ୍ରଥମ ପୁସ୍ତକ ,  "ଏଭ୍ରିଡେ ସେକ୍ସିଜିମ"  2014 ମସିହାରେ ପ୍ରକାଶିତ ହୋଇଥିଲା । ପ୍ରାରମ୍ଭିକ ଜୀବନ ଲୌରା ବେଟସଙ୍କ ଜନ୍ମ  (ଅକ୍ସଫୋର୍ଡ)ରେ ହୋଇଥିଲା  । ତାଙ୍କ ମା ' ପ୍ରେଞ୍ଚ ପଢ଼ାଉଥିଲେ ଏବଂ ପିତା ଜଣେ ଚିକିତ୍ସାକ ଥିଲେ ।ତାଙ୍କର ଜଣେ ବଡ଼ ଭଉଣୀ ଏବଂ ଛୋଟ ଭାଈ ଥିଲେ । ତାଙ୍କର ମାତା-ପିତା ଉଭୟ ଦୁହେଁ ଦୁହିଁଙ୍କୁ ଛାଡପତ୍ର ଦେଇଥିଲେ । ବେଟସ  "ସେଣ୍ଟ ଜନ୍ସ କଲେଜ" ରେ ଇଂରାଜୀ ସାହିତ୍ୟ ପଢ଼ିଲେ ଏବଂ କୌମ୍ବ୍ରିଜ ବିଶ୍ୱବିଦ୍ୟାଳୟରୁ 2007 ମସିହାରେ ସ୍ନାତକ ଶେଷ କଲେ । ବେଟସ, କୌମ୍ବ୍ରିଜରେ ଅଢେଇ ବର୍ଷ ରହିଥିଲେ ଏବଂ ସେ ମନୋବିଜ୍ଞାନ ସୁସନ କୁଇଲିୟମ ପାଇଁ କାମ କରିଥିଲେ । ଲୌରା ବେଟସ 2014 ମସିହାରେ  "ନିକ ଟେଲର" ଙ୍କୁ ବିବାହ କରିଥିଲେ ।
କା କାହ୍ନୁ ଚରଣ ମହାନ୍ତିଙ୍କ ରଚିତ ଏକ ଉପନ୍ୟାସ । କଥାକାର କାହ୍ନୁ ଚରଣଙ୍କୁ ଏଥି ପାଇଁ ୧୯୫୫ରେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା । ଉପନ୍ୟାସର ବିଷୟବସ୍ତୁକୁ ନେଇ ୧୯୬୬ମସିହାରେ ସମନାମରେ ଏକ ଚଳଚ୍ଚିତ୍ର ନିର୍ମାଣ କରାଯାଇଥିଲା ।
ଗଞ୍ଜାମ ଜିଲ୍ଲାର ମନ୍ତ୍ରିଡ଼ି ଗ୍ରାମରେ ଦେବୀ ସିଦ୍ଧ ଭୈରବୀଙ୍କ ପୀଠ ରହିଛି । କିମ୍ବଦନ୍ତୀ ସ୍ଥାନୀୟ କିମ୍ବଦନ୍ତୀ ଅନୁସାରେ ଦେବୀ ଭୂସଂଜାତା, ଏହିଠାରେ ଦେବୀଙ୍କର ଆବିର୍ଭାବ ହୋଇଥିଲା । ଜଣେ କୃଷକ ଚାଷ କରୁଥିବା ବେଳେ ଲଙ୍ଗଳ ମୁନ ରକ୍ତାକ୍ତ ହୋଇଯିବାର ଦେଖି ଭୟଭୀତ ହୋଇଯାଇଥିଲେ । ସେହି ରାତିରେ ଦୈବବାଣୀ ହେଲା ଉକ୍ତ ଜମିରେ ଦେବୀ ଭୈରବୀ ବାସ କରୁଛନ୍ତି ଏବଂ ସେଠାରେ ସବୁଦିନେ ପୂଜା ପାଇବେ । ପରଦିନ କୃଷକ ଜମିରୁ ମାଟି ଖୋଳି ଦେବୀଙ୍କୁ ବାହାର କଲେ ଏବଂ ସେଠାରେ ନିର୍ମାଣ ହେଲା ଦେବୀଙ୍କ ପୀଠ । ବର୍ତ୍ତମାନ ଭୈରବୀ ମୂର୍ତ୍ତିଙ୍କ ଡାହାଣ ପାଖରେ ଯେଉଁ ଖଣ୍ଡିତ ଅଂଶ ଦେଖାଯାଏ ତାହା ଲଙ୍ଗଳ ବାଜି ଆଘାତ ହୋଇଥିବା ବିଶ୍ୱାସ କରାଯାଏ । ହିନ୍ଦୁ ଶାସ୍ତ୍ରୀୟ ପଦ୍ଧତି ଅନୁସାରେ ନିର୍ମିତ ମନ୍ଦିର ଭିତରେ ପ୍ରତିଷ୍ଠିତ ଦେବୀ ଭୈରବୀଙ୍କ ମୂର୍ତ୍ତିର ଏକ ବିଶେଷତ୍ୱ ରହିଛି । ସେ ଚତୁର୍ଭୁଜା ଏବଂ ଏକପାଦ ବିଶିଷ୍ଟା । ମୂର୍ତ୍ତିର ବାମପାର୍ଶ୍ୱ ସ୍କନ୍ଧ ନିକଟରେ ଥିବା ଖାଲୁଆ ଅଂଶରୁ ସୁବାସିତ ଗଙ୍ଗାଜଳ ନିର୍ଝରିତ ହୁଏ । ମୂର୍ତ୍ତି ଈଶାନ୍ୟମୁଖା ହୋଇ ଅଧିଷ୍ଠିତା । ତାଙ୍କ ଦୃଷ୍ଟି ମନ୍ଦିରର ବେଢା ସଂଲଗ୍ନ ବ୍ରାହ୍ମଣମାନଙ୍କ ଶ୍ମଶାନ ମଧ୍ୟ ଦେଇ ପ୍ରାୟ ଏକ ମାଇଲ ଦୂର ପାଲୁରୁ ପାହାଡ ଯାଏ ଲମ୍ବିଛି । ଲୋକ ବିଶ୍ୱାସ ରହିଛି ଏହି ପାହାଡ଼ଟି ଦେବୀଙ୍କ ଲୀଳାପୀଠ । ମଧ୍ୟରାତ୍ରରେ ଅତି ଉଲ୍ଲାସ ଚିତ୍ତରେ ସେଠାରେ ବିହରଣ କରନ୍ତି ଭୈରବୀ । ପୁଣି ପାହାଡ଼ର ଉପର ଭାଗରେ ଥିବା ଜଳକୁଣ୍ଡ ଦେବୀଙ୍କର ବିଳାସ ତଡାଗ ଏବଂ ବର୍ଷସାରା ସେଠାରେ ସମ ପରିମାଣର ଜଳ ରହିଥାଏ । ଏଠାରେ ଦେବୀ ପରମ ବୈଷ୍ଣବୀଭାବରେ ପୂଜା ପାଆନ୍ତି ଶାକ୍ତ ପରମ୍ପରାରେ । ମୁଖ୍ୟତଃ ଗାୟତ୍ରୀ ମନ୍ତ୍ରରେ ଦେବୀଙ୍କୁ ପୂଜା କରାଯାଏ । ପ୍ରତି ମାସର ସଂକ୍ରାନ୍ତି ଦିନ ଦେବୀଙ୍କର ମାସିକ ପର୍ବ ଉତ୍ସବ ପାଳିତ ହୁଏ । ନିଃସନ୍ତାନମାନେ ବର୍ଷର ସବୁ ସଂକ୍ରାନ୍ତି ଦିନ ଉପବାସ ରହି ନିଷ୍ଠାପର ଭାବେ ଦେବୀଙ୍କ ସେବାପୂଜା କଲେ ସନ୍ତାନ ପ୍ରାପ୍ତି ହେବାର ବିଶ୍ୱାସ ରହିଛି । ଭୁବନେଶ୍ୱରର ଲିଙ୍ଗରାଜ ମନ୍ଦିରରେ ମଧ୍ୟ ଦେବୀ ଭୈରବୀ ପୂଜା ପାଉଛନ୍ତି । ଆନନ୍ଦ ବଜାର ନିକଟରେ ବେଢା ପଟକୁ ମୁହଁ କରି ଏକପାଦ ବିଶିଷ୍ଟ ଦେବୀ ଭୈରବୀ ମୂର୍ତ୍ତି ବିରାଜମାନ ।
ଆମେୟା ଅନିଲକୁମାର  (ଜନ୍ମ: ୫ ଜାନୁଆରୀ ୨୦୧୮) ଜଣେ ଭାରତୀୟ ଶିଶୁ କଳାକାର, ଯିଏକି ବେବି ଆମେୟା ଭାବରେ ପରିଚିତା  । ସେ ମୁଖ୍ୟତଃ ମାଲାୟାଲାମ ଭାଷାର ଦୂରଦର୍ଶନ ଧାରାବାହିକରେ କାମ କରନ୍ତି । ଫ୍ଲାୱାର୍ସ ଟିଭିରେ ପ୍ରସାରିତ ଧାରାବାହିକ ଉପ୍ପୁମ ମୁଲକୁମରେ ତାଙ୍କ ଅଭିନୀତ ଭୂମିକା ପୁରୁକୁଟ୍ଟି ପାଇଁ ସେ ମୁଖ୍ୟତଃ ଜଣାଶୁନା । ପ୍ରାରମ୍ଭିକ ଜୀବନ ଆମେୟା ୨୦୧୮ ମସିହାର ଜାନୁଆରୀ ୫ ତାରିଖରେ କେରଳର କୋଲ୍ଲାମ ଜିଲ୍ଲାର ଓଆଚିରି ନିକଟରେ ପ୍ରାୟେରଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଅନିଲ ଜଣେ ପରିବା ବେପାରୀ ଓ ମାଆ ଗଙ୍ଗା ଲକ୍ଷ୍ମୀ ଜଣେ ଗୃହିଣୀ । ତାଙ୍କର ଜଣେ ବଡ଼ ଭଉଣୀ ଅନିକା ଓ ସାନ ଭାଇ ଅଧବ ଅଛନ୍ତି ।
ଖମାରହଲଦୀ, ଓଡ଼ିଶାର କଳାହାଣ୍ଡି ଜିଲ୍ଲାର ଗୋଲାମୁଣ୍ଡା ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି କଳାହାଣ୍ଡି ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଭବାନିପାଟଣାଠାରୁ ୪୮ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବ ମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ନୀଳମଣି ବିଷୋୟୀ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସେ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେପିର ପ୍ରାର୍ଥୀ ଭାବରେ ସୋରଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୮୩,୬୨୫ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ସଂଘମିତ୍ରା ସ୍ୱାଇଁଙ୍କୁ ୨୮,୨୨୪ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ହାଇପରକ୍ୟାଲସେମିଆ  (ଇଂରାଜୀ ଭାଷାରେ ବା ) ନାମ ଦିଆଯାଏ ଯେତେବେଳେ ରକ୍ତରେ   କ୍ୟାଲସିଅମ    ( 2+) ମାତ୍ରା ସାଧାରଣ ସ୍ତର ଅପେକ୍ଷା ଅଧିକ ହୋଇଯାଏ  । କ୍ୟାଲସିଅମର ସାଧାରଣ ସ୍ତର ରକ୍ତରେ ୨.୧ରୁ ୨.୬ ମିମୋ/ଲି ବା ୮.୮ରୁ ୧୦.୭ ମିଗ୍ରା/ଡେଲି ଥାଏ, ଏହି ସ୍ତର ୪.୩ରୁ ୫.୨ ମିଇକ୍ୟୁ/ଲିରୁ ଅଧିକ ହେଲେ ହାଇପରକ୍ୟାଲସେମିଆ ନାମ ଦିଆଯାଏ । ଏହି ମାତ୍ରା ସାମାନ୍ୟ ଅଧିକ ହୋଇଥିଲେ ଓ ଧୀରେ ଧୀରେ ଅଧିକ ହେଉଥିଲେ ସାଧାରଣତଃ କୌଣସି ଲକ୍ଷଣ ଦେଖାଯାଏ ନାହିଁ । ଶୀଘ୍ର କ୍ୟାଲସିଅମ ସ୍ତର ବଢ଼ୁଥିଲେ ବା ଅଧିକ ଥିଲେ ଉଦର ଯନ୍ତ୍ରଣା  , ଅସ୍ଥି ଯନ୍ତ୍ରଣା, ଦ୍ୱନ୍ଦ  , ଅବସାଦ  , ଦୁର୍ବଳତା, ବୃକ୍‌କ ପଥର ରୋଗ ବା ହୃଦ୍‌ରୋଧ ଭଳି ଅନିୟମିତ ହୃତ୍ ସ୍ପନ୍ଦନ ଇତ୍ୟାଦି ବେମାରୀ ହୋଇପାରେ । ପ୍ରାଥମିକ ହାଇପରପାରାଥାଇରଏଡିଜ୍ମ ବା କର୍କଟ ରୋଗ ଯୋଗୁ ଅଧିକାଂଶ ହାଇପରକ୍ୟାଲସେମିଆ ହୁଏ । ଅନ୍ୟାନ୍ୟ କାରଣମାନଙ୍କ ମଧ୍ୟରେ ସାର୍କଏଡୋସିସ  , ଯକ୍ଷ୍ମା। ପ୍ୟାଜେଟସ ଡିଜିଜ  , ଜୀବସାର ଘ ବିଷାକ୍ତ‌ତା  , ଫ୍ୟାମିଲିଆଲ ହାଇପୋକ୍ୟାଲସିୟୁରିକ ହାଇପରକ୍ୟାଲସେମିଆ   ଓ ଲିଥିଅମ   ତ‌ଥା ହାଇଡ୍ରୋକ୍ଲୋରୋଥିଆଜାଇଡ ଭଳି କେତେକ ଔଷଧ ଯୋଗୁ ଏହି ଅବସ୍ଥା ଜାତ ହୁଏ । ଗୋଟିଏ ସପ୍ତାହର ଚିକିତ୍ସା ପରେ କ୍ୟାଲସିଅମ ସ୍ତର ସଠିକ   ହେଲେ ବ ଆୟୋନାଇଜଡ କ୍ୟାଲସିଅମ   ସ୍ତର ଦେଖି ରୋଗ ନିର୍ଣ୍ଣୟ କରାଯାଏ । ଇସିଜିରେ   ନିର୍ଦ୍ଦିଷ୍ଟ ପରିବର୍ତ୍ତନ ଦେଖାଯାଏ । ଅନ୍ତର୍ନିହିତ କାରଣର ଚିକିତ୍ସା ସ‌ହିତ ଶିରାଭ୍ୟନ୍ତର ତରଳ ପଦାର୍ଥ  , ଫୁରୋସେମାଇଡ, କ୍ୟାଲସିଟୋନିନ   ବା ପାମିଡ୍ରୋନେଟ   ଇତ୍ୟାଦି ଦିଆଯାଏ । ଫୁରୋସେମାଇଡର ଉପକାରୀତାର ବିଶେଷ ପ୍ରମାଣ ମିଳୁନାହିଁ । କ୍ୟାଲସିଅମ ସ୍ତର ଅତ୍ୟଧିକ ହୋଇଥିଲେ ଡାକ୍ତରଖାନାରେ ଆଡମିଶନ ଆବଶ୍ୟକ ହୁଏ । ଏହି ଚିକିତ୍ସା ଯୋଗୁ ଉପକାର ନ ମିଳିଲେ ହେମୋଡାଏଲିସିସ   କରାଯାଇପାରେ । ଜୀବସାର ଘ ଯୋଗୁ ହୋଇଥିଲେ ସ୍ଟିରଏଡ ଆବଶ୍ୟକ ହୁଏ । ହାଇପରକ୍ୟାଲସେମିଆ ସାଧାରଣ ଭାବରେ ଦେଖାଯାଏ । ପ୍ରାଥମିକ ହାଇପରପାରାଥାଇରଏଡିଜ୍ମ ରୋଗ ପ୍ରତି ଏକ ହଜାର ଲୋକରେ ୧ରୁ୭ ଜଣକୁ ହୁଏ ଓ କର୍କଟ ରୋଗୀଙ୍କ ମଧ୍ୟରୁ ୨.୭% ଜଣକୁ ହାଇପରକ୍ୟାଲସେମିଆ ହୁଏ ।
ସେଭେଲାମର, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ରେନାଗେଲ, ହେଉଛି କ୍ରନିକ୍ ବୃକ୍‌କ ରୋଗରେ ହେଉଥିବା ହାଇପରଫସଫାଟେମିଆ ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ଯୁକ୍ତରାଜ୍ୟରେ ଏହା ଦ୍ୱିତୀୟ ଧାଡିର ଚିକିତ୍ସା । ଏହାକୁ ଖାଦ୍ୟ ସହିତ ପାଟିରେ ନିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, ତରଳ ଝାଡ଼ା, ଅଇ ଏବଂ କୋଷ୍ଠକାଠିନ୍ୟ ହୋଇପାରେ । ଚର୍ମରୋଗ ରାସ ମଧ୍ୟ ହୋଇପାରେ। । ଏହା ଅନ୍ତନଳୀରେ ଫସଫେଟ ସ‌ହିତ ସଂଯୁକ୍ତ ହୋଇ କାର୍ଯ୍ୟକ୍ଷମ ହୁଏ । ୧୯୯୮ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ପାଇଁ ସେଭେଲାମର ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ୮୦୦ ମିଗ୍ରାର ୨୭୦ଟି ବଟିକାର ମୂଲ୍ୟ ୪୮ ଡଲାର । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ୭୫ ପାଉଣ୍ଡ ।
ଜାନାମିଭିର, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ରେଲେଞ୍ଜା, ହେଉଛି ଏକ ଔଷଧ ଯାହା ଫ୍ଲୁ କ କିମ୍ବା ଫ୍ଲୁ ଖ ଯୋଗୁ ହେଉଥିବା ଇନଫ୍ଲୁଏଞ୍ଜା ରୋଗର ଚିକିତ୍ସା ତଥା ପ୍ରତିରୋଧ ପାଇଁ ବ୍ୟବହୃତ ହୁଏ । ପାଉଡର ଆକାରରେ ପ୍ରଶ୍ୱାସରେ କିମ୍ବା ଶିରାରେ ଇଞ୍ଜେକସନ ଆକାରରେ ଏହା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ମୁଣ୍ଡ ବୁଲାଇବା, ଶ୍ୱାସନଳୀ ପ୍ରଦାହ ଏବଂ କାଶ ହୋଇପାରେ । ଆଜ୍‌ମା କିମ୍ବା ସିଓପିଡି ରୋଗୀଙ୍କ କ୍ଷେତ୍ରରେ ବ୍ୟବହାର କରିବାକୁ ସୁପାରିଶ କରାଯାଏ ନାହିଁ। ଯଦିଓ ଏହା ଗର୍ଭଧାରଣ କିମ୍ବା ସ୍ତନ୍ୟପାନରେ କ୍ଷତି ଘଟାଉଥିବା ଦେଖାଯାଏ ନାହିଁ, ତଥାପି ଏହି ଜନସଂଖ୍ୟାରେ ଏହା ଭଲ ଭାବରେ ଅଧ୍ୟୟନ କରାଯାଇ ନାହିଁ । ଏହା ଏକ ନ୍ୟୁରାମିନିଡେଜ୍ ଇନହିବିଟର ଏବଂ ଭାଇରାଲ୍ ରେପ୍ଲିକେସନ ବନ୍ଦ କରି କାମ କରେ । ୧୯୯୯ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଜାନାମିଭିର ଅନୁମୋଦିତ ହୋଇଥିଲା। ୨୦୨୧ ସୁଦ୍ଧା ଯୁକ୍ତରାଷ୍ଟ୍ରରେ ଚିକିତ୍ସାର ଗୋଟିଏ ଚିକିତ୍ସାକ୍ରମର ମୂଲ୍ୟ ପ୍ରାୟ ୬୮ ଡଲାର ଥିଲା । ଯୁକ୍ତରାଜ୍ୟରେ ଏହି ପରିମାଣର ମୂଲ୍ୟ ପ୍ରାୟ ୧୬ ପାଉଣ୍ଡ ଥିଲା  ଇଞ୍ଜେକ୍ସନ ଯୋଗ୍ୟ ଔଷଧ ୟୁରୋପରେ ଉପଲବ୍ଧ ହେଉଛି ।
ଶିରିଡିର ସାଇ ବାବା,  (ଜଣା ନାହି - ୧୫ ଅକ୍ଟୋବର୍ ୧୯୧୮) ଶିରିଡି ସାଇ ବାବା ନାମରେ ପୃଥିବୀ ବିଖ୍ୟାତ  । ସେ ଜଣେ ଭାରତୀୟ ଗୁରୁ, ଯୋଗୀ, ଓ ଭିକ୍ଷୁକ ଥିଲେ. ଏବଂ ତାଙ୍କର ହିନ୍ଦୁ ଓ ମୁସଲିମ୍ ଧର୍ମର ମିଳନତା ପାଇଁ ସେ ପ୍ରସିଦ୍ଧ । ଆଜି ଯାଏଁ ବାବାଙ୍କର ଜନ୍ମ ଓ ଜନ୍ମସ୍ଥାନ ବାବଦରେ କିଛି ସୂଚନା ମିଳି ନାହିଁ । ସାଇ ବାବାଙ୍କର ପ୍ରକୃତ ନାମ କାହାକୁ ଜଣା ନାହି । ତାଙ୍କର ଏହି ସାଇ ନାମକରଣ ସେ ଶିରିଡିକୁ ଆସିବା ସମୟରେ ହୋଇଥିଲା । ଶିରିଡି ପଶ୍ଚିମ ଭାରତର ମହାରାଷ୍ଟ୍ର ରାଜ୍ୟରେ ଅବସ୍ଥିତ । ସେଠାକାର ଜଣେ ମନ୍ଦିର ପୁଜାରୀ ମହାଲସପତି ତାଙ୍କୁ ଏହି ନାମ ଦେଇଥିଲେ । ପ୍ରଥମେ ତାଙ୍କୁ ଜଣେ ମୁସଲିମ୍ ବୋଲି ମନେ କରା ଯାଉଥିଲା ଏବଂ ୟା ସାଇ କହି ସ୍ୱାଗତ କରା ଯାଇଥିଲା । ପର୍ସିଆନ୍ ଭାଷାରେ ସୁଫୀ ସନ୍ଥମାନଙ୍କୁ ସାଇ କୁହାଯାଏ ; ଯାହାର ଅର୍ଥ ହଉଛି ଗରିବ ବ୍ୟକ୍ତି । ଏବଂ ସଂସ୍କୃତରେ ସାଇର ଅର୍ଥ ହେଉଛି ସାକ୍ଷାତ ଭଗବାନ୍ । ସାଇ ବାବା ଜଣେ ଖ୍ୟାତନାମା ସାଧୁ, ବିଶେଷ ଭାବେ ଭାରତରେ କିନ୍ତୁ ସେ ସମଗ୍ର ବିଶ୍ୱବାସୀଙ୍କଦ୍ୱାରା ପୂଜିତ । ସେ ଭଗବାନ ଓ ଗୁରୁଙ୍କ ପ୍ରତି ଭଲ ପାଇବା ଦାନ କରିବା, ଅନ୍ୟ ମାନଙ୍କୁ ସାହାଯ୍ୟ କରିବା, ସୁଖ ଶାନ୍ତି ପ୍ରତି ଏକ ଗଭୀର ତାତ୍ତ୍ୱିକ ଭାବ ପ୍ରକାଶ କରୁଥିଲେ। ସାଇ ବାବା ମିଳିତ ଭାବେ ଉଭୟ ହିନ୍ଦୁ ଓ ମୁସଲମାନ ମାନଙ୍କୁ ଧାର୍ମିକ ଶିକ୍ଷା ପ୍ରଦାନ କରୁଥିଲେ। ସେ ଉଭୟ ହିନ୍ଦୁ ଓ ମୁସଲିମ୍ ଗ୍ରନ୍ଥ ଆଦି ଅଧ୍ୟୟନ କରି ବେଦାଦିରୁ ଗ୍ରହଣ କରିଥିବା ତତ୍ତ୍ୱକୁ ସମଗ୍ର ଶିରିଡିରେ ପ୍ରଚାର କରୁଥିଲେ। ତାଙ୍କର ସବୁଠାରୁ ହୃଦୟସ୍ପର୍ଶି ଓ ଶିକ୍ଷଣିୟ ସ୍ଲୋଗାନ୍ ହେଲା  "ସବକା ମାଲିକ୍ ଏକ୍ ହେ"  ଯାହାକି ଇସଲାମ୍ ଧର୍ମ ସହ ସମ୍ବନ୍ଧିତ । ସେ ସବୁବେଳେ କହୁଥିଲେ  "ଆଲା ମାଲିକ୍"   ଇଶ୍ୱର ହିଁ ରାଜା  । ଶିରିଡି ସାଇବାବା ଅଷ୍ଟୋତ୍ତରଶତନାମାବଳୀ ସାଇଙ୍କୁ ପ୍ରସନ୍ନ କରିବାପାଇଁ ଭକ୍ତମାନଙ୍କର ଅବଦାନ ବୋଲି ବିଶ୍ୱାସ କରାଯାଏ ।
କାଜି ନସ୍ୱାବ ଅହମ୍ମଦ  (ଜନ୍ମ: ୮ ମଇ ୧୯୯୭) ଜଣେ ବଙ୍ଗଳାଦେଶୀ ଅଭିନେତ୍ରୀ, ଯିଏକି ମୁଖ୍ୟତଃ ବଙ୍ଗଳାଦେଶୀ ଦୂରଦର୍ଶନରେ ଅଭିନୟ କରନ୍ତି  । କାଜି ଅହମ୍ମଦ ଦୂରଦର୍ଶନ କାର୍ଯ୍ୟକ୍ରମ ବ୍ୟତୀତ ବଙ୍ଗଳାଦେଶୀ କଥାଚିତ୍ର ଜଗତରେ ଅଭିନୟ କରିଛନ୍ତି ଏବଂ ଜଣେ ଡବିଂ କଳାକାର ଭାବରେ ମଧ୍ୟ ସେ ଅନେକ ଦୂରଦର୍ଶନ ଧାରାବାହିକ ଓ କଥାଚିତ୍ରରେ ସ୍ୱର ଦେଇଛନ୍ତି । ଜନ୍ମଗ୍ରହଣ କାଜି ନସ୍ୱାବ ଅହମ୍ମଦ ୧୯୯୭ ମସିହାର ମଇ ମାସ ୮ ତାରିଖରେ ବଙ୍ଗଳାଦେଶର ରାଜଧାନୀ ଢାକାଠାରେ ଜନ୍ମଗ୍ରହଣ କରିଥିଲେ । ପେଶା କାଜି ୨୦୦୮ ମସିହାରେ ବଙ୍ଗଳାଦେଶ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ଉଧାଓ, ଯାହାକି ୨୦୦୮ ମସିହାରୁ ସୁଟିଂ ଆରମ୍ଭ ହୋଇଥିଲା ଏବଂ ଏହି କଥାଚିତ୍ରଟି ୨୦୧୩ ମସିହାରେ ମୁକ୍ତିଲାଭ କରିଥିଲା । ଏହି କଥାଚିତ୍ରରେ କାଜି ଅହମ୍ମଦ ମିତା ଭୂମିକାରେ ଅଭିନୟ କରିଥିଲେ । ୨୦୧୫ ମସିହାରେ ମୁକ୍ତିଲାଭ କରିଥିବା ବଙ୍ଗଳାଦେଶୀ କଥାଚିତ୍ର ଛୁୟେ ଦିଲ୍ ମୋନ୍‌ରେ କାଜି ଅଭିନୟ କରିଥିଲେ । ଏହି କଥାଚିତ୍ରଟିରେ କାଜି ଏକ ସ୍ୱତନ୍ତ୍ର ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରରେ କାଜିର ଭୂମିକାର ନାମ ଥିଲା ଅବନ୍ତୀ । ଏହାପରେ କାଜି ଅହମ୍ମଦ ଅନ୍ୟ ଏକ ବଙ୍ଗଳାଦେଶୀ କଥାଚିତ୍ର ପ୍ରତିରୁଦ୍ଧରେ ଅତିଥି କଳାକାର ଭାବରେ ଅଭିନୟ କରିଥିଲେ, ମାତ୍ର ଚଳଚ୍ଚିତ୍ର ନିର୍ମାଣରେ ଅଧିକ ବ୍ୟୟ ଯୋଗୁଁ ଏହା ସର୍ବସାଧାରଣରେ ମୁକ୍ତିଲାଭ କରିବାରେ ସକ୍ଷମ ହୋଇନଥିଲା । ୨୦୧୭ ମସିହାରେ ମୁକ୍ତିଲାଭ କରିଥିବା ବଙ୍ଗଳାଦେଶୀ କଥାଚିତ୍ର ଢାକା ଡ୍ରିମ୍ସ୍‌ରେ କାଜି ଅହମ୍ମଦ ଅଭିନୟ କରିଥିଲେ । ତାଙ୍କ ଅଭିନୀତ ଚିରିତ୍ରର ନାମ ଥିଲା ପାରୁଲ୍ । ଏହାପରେ ସେହି ବର୍ଷ ସେ ଢାକା ଆଟାକ୍ ନାମକ ଅନ୍ୟ ଏକ ବଙ୍ଗଳାଦେଶୀ କଥାଚିତ୍ରରେ ଅଭିନୟ କରିଥିଲେ, ଯେଉଁଥିରେ ସେ ସିନ୍ତିଆ ଚରିତ୍ରରେ ଅଭିନୟ କରିଥିଲେ । ୨୦୧୭ ମସିହାରେ ମୁକ୍ତି ଲାଭ କରିଥିବା କଥାଚିତ୍ର ଭୁବନ ମାଝୀରେ ସେ ସୋନିଆ ଚରିତ୍ରରେ ଅଭିନୟ କରିଥିଲେ । ଚନ୍ଦ୍ରାବତୀ କଥା ନାମକ ଅନ୍ୟ ଏକ ବଙ୍ଗଳାଦେଶୀ କଥାଚିତ୍ରରେ କାଜି ଅହମ୍ମଦ ଅଭିନୟ କରିଥିଲେ । ବିଜ୍ଞାପନ କାଜି ସସ୍ୱାବ ଅହମ୍ମଦଙ୍କର ପ୍ରଥମେ ବିଜ୍ଞାପନ କାର୍ଯ୍ୟ ଥିଲା ବାଂଲାଲିଙ୍କ୍‌ର ବିଜ୍ଞାପନରେ । ଏହାପରେ ସେ ଗ୍ରାମୀଣ ଫୋନ୍, ବିବିସି ସଂଲାପ, ନେସକ୍ୟାଫେ, ମ୍ୟାରିଡିୟାନ ଚିପସ ଓ ଟେଲିଟକର ବିଜ୍ଞାପନରେ କାର୍ଯ୍ୟ କରିଥିଲେ । ବିବାଦ ୨୦୧୮ ମସିହା ଅଗଷ୍ଟ ୪ ତାରିଖରେ ବଙ୍ଗଳାଦେଶର ସଡ଼କ ସୁରକ୍ଷା ପାଇଁ ଚାଲିଥିବା ପ୍ରତିବାଦରେ କାଜି ନସ୍ୱାବ ଭୁଲ ତଥ୍ୟ ଚାରିଆଡ଼େ ପ୍ରଚାର କରୁଥିବା ଅଭିଯୋଗରେ ଗିରଫ ହୋଇଥିଲେ । ବଙ୍ଗଳାଦେଶର ଉତ୍ତରରେ ପାଖାପଖି ରାତି ୧୦ଟା ୩୦ ମିନିଟ୍‌ରେ କାଜି ଅହମ୍ମଦଙ୍କୁ ବଙ୍ଗଳାଦେଶର ରାପିଡ୍ ଆକ୍ସନ୍ ବାଟାଲିଆନ୍ ଗିରଫ କରିଥିଲା । କାଜି ନସ୍ୱାବ ଅହମ୍ମଦଙ୍କର ଗିରଫ ପରେ ବଙ୍ଗଳାଦେଶର ରାପିଡ୍ ଆକ୍ସନ୍ ବାଟାଲିଆନ୍ ମତ ଦେଇଥିଲେ କି କାଜି ଅହମ୍ମଦ ତାଙ୍କର ଦୋଷ ସ୍ୱୀକାର କରିଥିଲେ । ଗିରଫ ହେବା ପରେ ପ୍ରଥମେ ସେ ପାଞ୍ଚଦିନ କୋର୍ଟ ରିମାଣ୍ଡରେ ଥିଲେ ଏବଂ ପରେ ଆଉ ଦୁଇ ଦିନ ପୋଲିସ୍ ରିମାଣ୍ଡରେ ରହିଥିଲେ ।
ନିତ୍ୟାନନ୍ଦ କାନୁନଗୋ, ଜଣେ ଭାରତୀୟ ରାଜନୈତିକ ନେତା ଓ ଗୁଜରାଟର ପୂର୍ବତନ ରାଜ୍ୟପାଳ ଥିଲେ ।ସେ ଓଡ଼ିଶା ରାଜନୀତିରେ ମଧ୍ୟ ସକ୍ରିୟ ଥିଲେ ଓ ବିଭିନ୍ନ ପଦପଦବୀ ଅଳଙ୍କୃତ କରିଥିଲେ । ପ୍ରାରମ୍ଭିକ ଜୀବନୀ ଓ କାର୍ଯ୍ୟ ଅବଦାନ ନିତ୍ୟାନନ୍ଦ କାନୁନଗୋଙ୍କ ଜନ୍ମ କଟକଠାରେ ୪ ମେ ୧୯୦୦ ହୋଇଥିଲା । ତାଙ୍କ ପିତାଙ୍କ ନାମ ଥିଲା ବି.ଏମ. କାନୁନଗୋ । ନିତ୍ୟାନନ୍ଦ କଟକସ୍ଥିତ ରେଭେନ୍ସା ମହାବିଦ୍ୟାଳୟରୁ କଳାରେ ଡିଗ୍ରୀ କଲାପରେ କଲିକତା ବିଶ୍ୱବିଦ୍ୟାଳୟରୁ ଆଇନ ଡିଗ୍ରୀ ହାସଲ କରିଥିଲେ । ପ୍ରଥମରୁ ସେ ଓକିଲାତି ଆରମ୍ଭ କରିବା ସହ ଭାରତୀୟ ଜାତୀୟ କଂଗ୍ରେସରେ ଯୋଗଦାନ କରିଥିଲେ । ସେ ଓଡ଼ିଶା ଓଡ଼ିଶା ବିଧାନ ସଭାର ସଦସ୍ୟ ଭାବରେ ୧୯୩୭ ମସିହାରୁ ୧୯୩୯ ମସିହା ଓ ପୁନର୍ବାର ୧୯୪୬ ମସିହାରୁ ୧୯୫୨ ମସିହା ଯାଏଁ କାର୍ଯ୍ୟ କରିଥିଲେ । ଓଡ଼ିଶା ରାଜ୍ୟ ଭାରତ ସରକାରଙ୍କଦ୍ୱାରା ସ୍ୱୟଂଶାସିତ ମାନ୍ୟତା ପାଇଲା ପରେ ନିତ୍ୟାନନ୍ଦ କାନୁନଗୋ ବିଶ୍ୱନାଥ ଦାସଙ୍କ ମନ୍ତ୍ରୀମଣ୍ଡଳରେ ରାଜସ୍ୱ ଓ ଜନ କାର୍ଯ୍ୟ ବିଭାଗ ମନ୍ତ୍ରୀ ରହିଥିଲେ । ତାଙ୍କର ଦ୍ୱିତୀୟ ପର୍ଯ୍ୟାୟ ୧୯୪୬ ମସିହାରେ ଆରମ୍ଭ ହେଇଥିଲା ଓ ସେତେବେଳେ ସେ ଆଇନ ବିଭାଗ, ଶ୍ରମ ତଥା କୃଷି ବିଭାଗ ଦାୟିତ୍ୱରେ ରହିଥିଲେ । ୧୯୫୨ ମସିହାରେ ନିତ୍ୟାନନ୍ଦ ଲୋକ ସଭାକୁ କେନ୍ଦ୍ରାପଡ଼ା ନିର୍ବାଚନ ମଣ୍ଡଳୀରୁ ନିର୍ବାଚିତ ହେଇଥିଲେ ଏବଂ କେନ୍ଦ୍ରରେ ବାଣିଜ୍ୟ ଓ ଶିଳ୍ପ ବିଭାଗର ଉପମନ୍ତ୍ରୀ ଭାବେ ନିଯୁକ୍ତ ହେଇଥିଲେ । ୧୯୫୭ ମସିହା ଲୋକ ସଭା ନିର୍ବାଚନରେ ସେ ପୁନର୍ବାର କେନ୍ଦ୍ରାପଡ଼ାରୁ ଲୋକ ସଭାକୁ ନିର୍ବାଚିତ ହେଇଥିଲେ । ସେହି ସମୟରେ ସେ ବାଣିଜ୍ୟ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ସେ ୧୯୬୨ ମସିହାରେ କଟକ ଲୋକ ସଭା ମଣ୍ଡଳୀରୁ ନିର୍ବାଚିତ ହେଇଥିଲେ । ସେହି ସମୟରେ ସେ ବାଣିଜ୍ୟ ଓ ଶିଳ୍ପ ବିଭାଗର ମନ୍ତ୍ରୀ ଭାବରେ ରହି ପରେ ନାଗରିକ ଉନ୍ନୟନ ବିଭାଗ ମନ୍ତ୍ରୀ ରହିଥିଲେ । ରାଜ୍ୟପାଳ ଭାବରେ ୧୯୬୫ ମସିହା ଅଗଷ୍ଟ ୧ରେ ନିତ୍ୟାନନ୍ଦ କାନୁନଗୋଙ୍କୁ ଗୁଜରାଟ ରାଜ୍ୟର ରାଜ୍ୟପାଳ ଭାବରେ ଅବସ୍ଥାପିତ କରାଯାଇଥିଲା । ସେ ସେହି ପଦବୀରେ ୬ ଡିସେମ୍ବର ୧୯୬୭ ଯାଏ ରହିବା ପରେ ବିହାର ରାଜ୍ୟକୁ ବଦଳି ହେଇ ସେଠାରେ ୨୦ ଜାନୁଆରୀ ୧୯୭୧ ମସିହା ଯାଏ ସେହି ପଦବୀରେ ରହିଥିଲେ । ଏହା ମଧ୍ୟରେ ସେ ଭାରତୀୟ ହସ୍ତଶିଳ୍ପ ବୋର୍ଡ଼ର ସଦସ୍ୟ, ଓଡ଼ିଶା ରାଜ୍ୟ କୋପରେଟିଭ ବ୍ୟାଙ୍କର ନିର୍ଦ୍ଦେଶକ, ସର୍ବଭାରତୀୟ ବୁଣାକାର ସଂଘର ସଭାପତି ସଂଗୀତାନାଟକ ଏକାଡେମିର ସଦସ୍ୟ ଭାବରେ ଅନେକ କାର୍ଯ୍ୟ ନିର୍ବାହ ମଧ୍ୟ କରିଥିଲେ । ସେ ଭାରତୀୟ ଦଳର ନେତୃତ୍ୱ ନେଇ ଆନ୍ତର୍ଜାତୀୟ ରାଇସ କମିଶନକୁ ଇଣ୍ଡୋନେସିଆର ଜାକର୍ତାଠାରେ ପ୍ରତିନିଧିତ୍ୱ କରିଥିଲେ ।
ଉର୍ବଶୀ  ସଂସ୍କୃତ:     ହିନ୍ଦୁ କିମ୍ବଦନ୍ତୀରେ ଏକ ଅପ୍ସରା । ସେ ଇନ୍ଦ୍ର ଦରବାରରେ ଜଣେ ମହାକାଶ କନ୍ୟା ଥିଲେ ଏବଂ ତାଙ୍କୁ ସମସ୍ତ ଅପ୍ସରାମାନଙ୍କମଧ୍ୟରୁ ସବୁଠାରୁ ସୁନ୍ଦର ଭାବରେ ବିବେଚନା କରାଯାଉଥିଲା । ସେ ଚିରସ୍ଥାୟୀ ଯୌବନ ଏବଂ ଅସୀମ ଆକର୍ଷଣୀୟ କିନ୍ତୁ ତାଙ୍କୁ ଖୋଜି ପାଇବା କଷ୍ଟ ଥିଲା । ସେ ଏକ ଆନନ୍ଦର ଉତ୍ସ ଯେତିକି ଶୋକଦାୟକ ମଧ୍ୟ ସେତିକି । କିମ୍ବଦନ୍ତୀ ଦେବୀ ଭାଗବତରେ ଉଲ୍ଲେଖ ହୋଇଥିବା କିମ୍ବଦନ୍ତୀ ଅନୁସାରେ ସତ୍ୟଯୁଗରେ ଦକ୍ଷ ପ୍ରଜାପତିଙ୍କ କନ୍ୟାମାନଙ୍କ ମଧ୍ୟରୁ ମୂର୍ତ୍ତି ନାମ୍ନୀ କନ୍ୟା ଧର୍ମକୁ ବିବାହ କରିଥିଲେ। ତାଙ୍କ ଗର୍ଭରୁ ନରନାରାୟଣ ଦୁଇପୁତ୍ର ବିଷ୍ଣୁଅଂଶୀ ଜନ୍ମ ହୋଇଥିଲେ। ଜନ୍ମ ପରେ ହିମାଳୟର ବଦ୍ରିକା ଆଶ୍ରମ (ବରଫ ଉପରେ ଗୋଟିଏ ବଦରୀ ବା ବରକୋଳି ଗଛ ରହିଥିବାରୁ ବଦ୍ରିକାଶ୍ରମ)ରେ ଘୋର ତପସ୍ୟାରେ ମଗ୍ନ ହୋଇଗଲେ ଯଦ୍ୱାରା ଦେବରାଜ ଇନ୍ଦ୍ର ଡରିଗଲେ କାଳେ ତପସ୍ୟା ବଳରେ ଏ ଦୁଇଜଣ ତାଙ୍କ ରାଜଗାଦି ଦଖଲ କରିନେବେ । ସେଥିପାଇଁ ସେ ଭୟଭୀତ ହୋଇ ନରନାରାୟଣଙ୍କ ତପସ୍ୟା ଭଗ୍ନ କରିବା ନିମନ୍ତେ କନ୍ଦର୍ପକୁ ପଠାଇଲେ ଓ ତାଙ୍କ ସହିତ ବସନ୍ତ ଗୁରୁପବନକୁ ମଧ୍ୟ ବଦ୍ରିକାଶ୍ରମ ପଠାଇବାରୁ କନ୍ଦର୍ପ ତାଙ୍କ ପଞ୍ଚଶର ମାରିଥିଲେ ଓ ମନ୍ଦମନ୍ଦ ପବନ ବହିବାକୁ ଲାଗିବାରୁ ପ୍ରେରିତ ଅପ୍‌ସରୀମାନେ ନୃତ୍ୟ ଆରମ୍ଭ କରିଦେଲେ ଯେପରି ସେମାନଙ୍କ ତପସ୍ୟା ଭାଙ୍ଗୁ। ହେଲେ ଯେତେବେଳେ ବିଷ୍ଣୁ ଏକଥା ଜାଣିପାରିଲେ ଯେ, ଇନ୍ଦ୍ର ତାଙ୍କ ତପସ୍ୟାରେ ବିଘ୍ନ ଘଟାଇବା ପାଇଁ ଏସବୁ ଭିଆଇଛନ୍ତି ସେ ତତ୍‌କ୍ଷଣାତ୍‌ ଚକ୍ଷୁ ଖୋଲି କହିଲେ- ହେ ଇନ୍ଦ୍ର ପ୍ରେରିତ ଅନୁଚରମାନେ, ତୁମ୍ଭେମାନେ ଇନ୍ଦ୍ରଙ୍କୁ ଡରି ଏଠାରେ ପହଞ୍ଚିଅଛ ଯାହା ଦେଖି ମୁଁ ଆନନ୍ଦିତ ହେଲି। କହିବା କ୍ଷଣି ଅଭିଷାପ ନପାଇବା ଭାବି କନ୍ଦର୍ପ, ପବନ ଓ ଅପ୍‌ସରାମାନେ ପ୍ରଭୁଙ୍କୁ ସ୍ତୁତି କରି ସନ୍ତୁଷ୍ଟ କରାଇଲେ ଓ ନାରାୟଣ ତାଙ୍କ ଉରୁ ବାଡ଼େଇବାରୁ ଗୋଟିଏ ଦିବ୍ୟସୁନ୍ଦର ନାରୀ ତାଙ୍କ ଜଙ୍ଘରୁ ଉତ୍ପନ ହେଲା । ଉରୁରୁ ସୃଷ୍ଟି ହୋଇଥିବାରୁ ସେ ନାରୀ ନାମ ଉର୍ବଶୀ ହେଲା। ସେହି ଦିବ୍ୟସୁନ୍ଦରୀ ନାରୀକୁ ଦେଖି ସମସ୍ତେ ଏକ ନୟନରେ ତାକୁ ହିଁ ଚାହିଁ ରହିବାରୁ ଭଗବାନ୍‌ କହିଲେ-  ୟାଙ୍କୁ ନେଇ ଇନ୍ଦ୍ରଙ୍କୁ ଦେଇ କହିବ କି ଏ ନାରୀର ସେବା କରି ଖୁସିରେ ତୁମ୍ଭେମାନେ ଆଣିଛ ବୋଲି ଓ ନରନାରାୟଣ ଉର୍ବଶୀ ନାମ୍ନୀ ଏ ଦିବ୍ୟନାରୀକୁ ଆପଣଙ୍କ ଚିତ୍ତ ବିନୋଦନ ନିମନ୍ତେ ଆମ ସହିତ ପଠାଇଛନ୍ତି, ତାହା ସାଦରେ ଗ୍ରହଣ କରନ୍ତୁ  । ଦେବରାଜ ଇନ୍ଦ୍ର ସେହି ଦିବ୍ୟ ପରମ ସୁନ୍ଦରୀ ନାରୀକୁ ଦେଖି ସବୁ ଭୁଲିଗଲେ ଓ ନିଜ ଆସନ ଟଳିବନାହିଁ ବୋଲି ଭାବି ବିଷ୍ଣୁଙ୍କୁ ପ୍ରଣାମ ଜଣାଇଲେ। ସେହିଦିନଠାରୁ ଉର୍ବଶୀ ଅପ୍‌ସରାମାନଙ୍କ ମଧ୍ୟରେ ଶ୍ରେଷ୍ଠ ବୋଲି ନାମିତ ହେଲେ ତଥା ଇନ୍ଦ୍ରଙ୍କର ଆଜ୍ଞାକାରିଣୀ ଓ ଶ୍ରେଷ୍ଠ ନୃତ୍ୟାଙ୍ଗନା ହୋଇ ଦେବସଭାରେ ରହି ତାଙ୍କର ମନ ତୃପ୍ତ କଲେ । ଉର୍ବଶୀଙ୍କ ଅଭିଶାପ ଦ୍ୱାପର ଯୁଗରେ ଅର୍ଜୁନ ପିତା ଇନ୍ଦ୍ର ଙ୍କଠାରୁ ଅସ୍ତ୍ରଶସ୍ତ୍ର ମହାଭାରତ ଯୁଦ୍ଧରେ ବିଜୟ ଓ ଆଶୀର୍ବାଦ ପ୍ରାପ୍ତି ପାଇଁ ସ୍ୱର୍ଗଲୋକକୁ ଯାଇଥିଲେ। ସେଠାରେ ଉର୍ବଶୀ ତାଙ୍କୁ ପ୍ରୀତି ଭିକ୍ଷା କରିନ୍ତେ, ଅର୍ଜୁନ ମା ' ବୋଲି ସମ୍ବୋଧନ କରିବାରୁ ଶାପଗ୍ରସ୍ତ ହେଲେ କି ସେ ଏକବର୍ଷ କାଳ ନଂପୁସକ (ବୃହନ୍ନଳା) ହୋଇ ରହିବେ -ଯାହା ତାଙ୍କୁ ଏକବର୍ଷ ଅଜ୍ଞାତବାସ କାଳରେ ଆର୍ଶୀବାଦ ସ୍ୱରୂପ ପ୍ରାପ୍ତହେଲା ।
କେନ୍ଦ୍ରାପଡ଼ା ଜିଲ୍ଲାର ରାଜକନିକା ବ୍ଳକ ଅନ୍ତର୍ଗତ ଜୟନଗର ପଞ୍ଚାୟତର ବଜରପୁରରେ ମା ବାସୁଳାଇଙ୍କ ମନ୍ଦିର ଅବସ୍ଥିତ । ବ୍ରାହ୍ମଣୀ ଓ ବୈତରଣୀର ସଙ୍ଗମସ୍ଥଳରେ ଅବସ୍ଥିତ ବଜରପୁର ପୂର୍ବେ ବଜରଗଡ଼ ଭାବେ ପରିଚିତ ଥିଲା । ବଜଗଗଡ଼ କନିକା ରାଜବଂଶର ପ୍ରଥମ ରାଜଧାନୀ ଥିଲା । ମା  ବାସୁଳାଇ କନିକା ରାଜାଙ୍କର ଇଷ୍ଟଦେବୀ ଥିଲେ । ଏହି ମନ୍ଦିରରେ ଅଗିରା ପୂର୍ଣ୍ଣିମାରେ ପାରମ୍ପରିକ ଭାବେ ଦେବୀ-ମାନବ ଶୁଭପରିଣୟ ଅନୁଷ୍ଠିତ ହୋଇଥାଏ । କିମ୍ବଦନ୍ତୀ ଦିନେ ଜଙ୍ଗଲ ମଧ୍ୟରେ ରାଜା ବଳି ନିଜ ଭାଇ ବିସୁଳି ସହିତ ମୃଗୟା ନିମନ୍ତେ ବୁଲୁଥିବା ବେଳେ ମାନବୀ ରୂପରେ ଭ୍ରମଣ କରୁଥିବା ମା  ବାସୁଳାଇଙ୍କୁ ଦେଖିଲେ । ମା ଙ୍କ ଅପରୂପ ସୌନ୍ଦର୍ଯ୍ୟରେ ବିମୋହିତ ହୋଇ ବଳୀ ତାଙ୍କୁ ବିବାହର ପ୍ରସ୍ତାବ ଦେବା ମାତ୍ରେ ଦେବୀ ନିଜ ପରିଚୟ ଦେଲେ ମଧ୍ୟ ବଳୀ ଏହା ବୁଝିବା ପାଇଁ ରାଜି ହେଲେ ନାହିଁ । ଦେବୀ ବିକଳ୍ପ ରୂପେ ସର୍ତ୍ତ ରଖିଲେ ନାମକୁ ମାତ୍ର ସେ ରାଜାଙ୍କୁ ବିବାହ କରିବେ, ତାଙ୍କୁ ଛୁଇଁବା ମାତ୍ରେ ବଳୀର ଜୀବନ ଆୟୁ ଶେଷ ହୋଇଯିବ । ଅଜ୍ଞାନ ବଳୀ ଏହାର ପରିଣାମ ବୁଝିବା ପୂର୍ବରୁ ଦେବୀଙ୍କୁ ଛୁଇଁବାରୁ ମୃତ୍ୟୁବରଣ କରିଥିଲା । ସେଦିନ ଅଗିରା ପୂର୍ଣ୍ଣିମା ଥିଲା । ଦେବୀଙ୍କ ସ୍ୱପ୍ନାଦେଶ ପରେ ସେବେଠାରୁ ପ୍ରତିବର୍ଷ ଏହି ଶାକ୍ତପୀଠରେ ଦେବୀମାନବର ଶୁଭ ପରିଣୟ ହୋଇ ଆସୁଛି । କୁମ୍ଭାର ରାଜା ବଳୀର ବଂଶଧରମାନେ ବଳୀ ଓ ବିସୁଳୀର ପ୍ରତିମୁର୍ତ୍ତି ଧରି ବାଜା ରୋଷଣୀ ସହ ବଜରପୁରରେ ପହଞ୍ଚିବା ପରେ ସେମାନଙ୍କୁ ସ୍ୱାଗତ କରାଯାଇଥାଏ । ପୂଜକ ମା ବାସୁଳୀଙ୍କର ପିତା ହୋଇ ଏହି ବିବାହରେ କନ୍ୟାଦାନ କରିଥାନ୍ତି । ସାଧରଣ ବିବାହ ଉତ୍ସବର ରୀତିନୀତି ଓ ପରମ୍ପରା ଅନୁଯାୟୀ ଏହି ବିବାହ ଉତ୍ସବ ସମ୍ପନ୍ନ ହୋଇଥାଏ । ସମ୍ବଲପୁରର ପବିତ୍ର ଶୀତଳଷଷ୍ଠିରେ ହରପାର୍ବତୀଙ୍କ ବିବାହ ପରି ସମଗ୍ର କନିକା ଅଞ୍ଚଳରେ ଏହି ବିବାହ ଏକ ସ୍ୱତନ୍ତ୍ର ମାନ୍ୟତା ରଖିଥାଏ । ମା ବାସୁଳାଇ ଅଞ୍ଚଳବାସୀଙ୍କ ଜ୍ୟେଷ୍ଠା କନ୍ୟା ଭାବେ ବିବେଚିତ ହୋଇଥାନ୍ତି । ଏହି ବିବାହପୂର୍ବରୁ ଏହାକୁ ଲାଗିଥିବା ଆଖପାଖ ୨୨ଖଣ୍ଡ ଗ୍ରାମର ଲୋକମାନେ ନିଜ ପୁତ୍ରକନ୍ୟାଙ୍କ ବିବାହ ଉତ୍ସବ କରନ୍ତି ନାହିଁ । ପ୍ରବାଦ ଅଛି ଯେ ଦେବୀଙ୍କ ବିବାହ ପରଦିନଠାରୁ ସାତଦିନ ପର୍ଯ୍ୟନ୍ତ ଅର୍ଥାତ ଅଷ୍ଟମଙ୍ଗୁଳି ପର୍ଯ୍ୟନ୍ତ ଦେବୀଙ୍କ ଆସ୍ଥାନ ନିକଟକୁ ତଥା ପରିସୀମା ମଧ୍ୟକୁ କେହି ଯାଆନ୍ତି ନାହିଁ । ଏହି ନିଷେଧ ସମ୍ପର୍କୀୟ ଲୋକକଥାଟି ହେଲା : ଥରେ ଜଣେ ବୃଦ୍ଧ ନିଜର ହଜିଯାଇଥିବା ବଳଦଟିକୁ ବଜରପୁର ତଥା ଏହାର ଆଖପାଖରେ ଖୋଜୁଥିଲେ । ସେ ଦେବୀଙ୍କ ଦର୍ଶନ ନିମନ୍ତେ ଯିବାକୁ ଉଦ୍ୟତ ହେବାରୁ ଦେବୀଙ୍କର ବାହାଘର ସରିଥିଲେ ମଧ୍ୟ ଅଷ୍ଟମଙ୍ଗୁଳା ଯାଇନଥିବାରୁ ଲୋକମାନେ ତାଙ୍କୁ ବାରଣ କରିଥିଲେ । କିନ୍ତୁ ବୃଦ୍ଧ କୌଣସି ବାରଣ ନ ମାନି ଦେବୀଙ୍କ ଆସ୍ଥାନ ନିକଟକୁ ଯାଇଥିଲେ । ବୃଦ୍ଧ ଦେବୀଙ୍କୁ ପ୍ରଣାମ କରିବା ସମୟରେ ନିଜ ହସ୍ତରେ ଧରିଥିବା ବାଡ଼ିଟି ସାପ ହୋଇ ତାଙ୍କୁ ଦଂଶନ କରିଥିଲା । ସେହି ଦିନଠାରୁ ଦେବୀଙ୍କ ଅଷ୍ଟମଙ୍ଗୁଳା ଶେଷ ନହେବା ପର୍ଯ୍ୟନ୍ତ କେହି ସେଠାକୁ ଯାଆନ୍ତି ନାହିଁ ।
ମାଧବ ଲକ୍ଷ୍ମଣ ରାଓ ଆପତେ  (ଜନ୍ମ 5 ଅକ୍ଟୋବର , 1932 , ବମ୍ବେ ) ଜଣେ ପୂର୍ବତନ ଭାରତୀୟ କ୍ରିକେଟ ଖେଳାଳି  । ସେ 1952ରୁ 1953 ମଧ୍ୟରେ ଦେଶ ପାଇଁ 7ଟି ଟେଷ୍ଟ ଖେଳିଥିଲେ ।ତାଙ୍କର ଭାଇ ଅରବିନ୍ଦ ଆପତେ ମଧ୍ୟ ଜଣେ କ୍ରିକେଟର ।
ହିନ୍ଦୁ ପୁରାଣ ଅନୁସାରେ ସଗରଙ୍କ ନାତି ଥିଲେ ଅଂଶୁମାନ । ଈକ୍ଷ୍ୱାକୁ ରାଜବଂଶରେ ରାଜା ସଗରଙ୍କ ପୁଅ ଅସମଞ୍ଜ ଏବଂ ଅସମଞ୍ଜଙ୍କ ପୁତ୍ର ଥିଲେ ଅଂଶୁମାନ ଯିଏ କି ତାଙ୍କ ପୂର୍ବପୁରୁଷଙ୍କ ମୁକ୍ତି ପାଇଁ ତପ ସାଧନା କରୁଥିବାବେଳେ ନିଜ ଜୀବନ ତ୍ୟାଗ କରିଥିଲେ । ଅଂଶୁମାନଙ୍କ ପୁତ୍ର ଦିଲୀପ ଏବଂ ତାଙ୍କ ପୁଅ ଭାଗୀରଥ ଗଙ୍ଗାକୁ ପୃଥିବୀକୁ ଆଣି ତାଙ୍କ ପୂର୍ବପୁରୁଷମାନଙ୍କୁ ମୁକ୍ତି ପ୍ରଦାନ କରାଇଥିଲେ । ରାଜା ସଗର ଯେତେବେଳେ ଅଶ୍ୱମେଧ ଯଜ୍ଞ ଅନୁଷ୍ଠାନ କରନ୍ତି, ଇନ୍ଦ୍ର ଏହା ସହି ନ ପାରି ତାଙ୍କର ଯଜ୍ଞ ଘୋଡ଼ାକୁ ଚୋରି କରି ନେଇ ଯାଆନ୍ତି । ସଗର ତାଙ୍କର ୬୦,୦୦୦ ପୁଅକୁ ପଠାନ୍ତି ଯଜ୍ଞ ଘୋଡ଼ା ଖୋଜି ଆଣିବାକୁ । ପୁଅମାନେ ପାତାଳକୁ ଯାଇ ଦେଖନ୍ତି ଯେ ଧ୍ୟାନମଗ୍ନ ଋଷି କପିଳଙ୍କ ପାଖରେ ଘୋଡ଼ାଟି ବନ୍ଧା ହୋଇଛି । ପୁଅମାନେ ଋଷିଙ୍କୁ ଚିହ୍ନି ନ ପାରି ତାଙ୍କୁ ଚୋର ବୋଲି ଭାବି ତାଙ୍କ ସହିତ ଅଶାଳୀନ ବ୍ୟବହାର କରନ୍ତି ଏବଂ ଘୋଡ଼ାକୁ ଧରିବାକୁ ଚେଷ୍ଟା କରନ୍ତି । ସେମାନଙ୍କ ଏହି ଅଶାଳୀନ ବ୍ୟବହାରରେ କ୍ରୋଧିତ ଋଷିଙ୍କ ଅଭିଶାପର ଅଗ୍ନିରେ ୬୦,୦୦ ପୁତ୍ର ପୋଡ଼ି ପାଉଁଶ ହୋଇଗଲେ । ଯେତେବେଳେ ସଗରଙ୍କ ପୁଅମାନେ ଫେରି ନ ଯାଆନ୍ତି ସେ  (ସଗର) ସେମାନଙ୍କୁ ଖୋଜିବା ପାଇଁ ତାଙ୍କ ନାତି ଅଂଶୁମାନଙ୍କୁ ଅନୁରୋଧ କରନ୍ତି  । ରାଜା ସଗରଙ୍କ ଅନୁରୋଧ କ୍ରମେ ଅଂଶୁମାନ କକାମାନଙ୍କର ପଥ ଅନୁସରଣ କରି ଖୋଜିବା କ୍ରମରେ ଋଷି କପିଳ ତଥା ଯଜ୍ଞ ଘୋଡ଼ାକୁ ଦେଖନ୍ତି । ସେ ସମ୍ମାନର ସହିତ ତାଙ୍କ ନିକଟକୁ ଯାଇ କକାମାନେ କେଉଁଠାରେ ଅଛନ୍ତି ବୋଲି ପଚାରିଥିଲେ । ଋଷିଙ୍କ ଅଭିଶାପରେ ସେମାନେ ପୋଡ଼ି ପାଉଁଶ ହୋଇଯାଇଥିବା କଥା ଶୁଣି ସେ ଅତ୍ୟନ୍ତ ଦୁଃଖରେ ମ୍ରିୟମାଣ ହୋଇଯାଆନ୍ତି । ସେ ଜାଣନ୍ତି ଯେ ସେମାନେ ମୁକ୍ତି ପାଇପାରିବେ ନାହିଁ । ତେବେ ଋଷି କପିଳ ତାଙ୍କୁ କହିଛନ୍ତି ଯେ କେବଳ ତାଙ୍କ ନାତି ଭାଗୀରଥ ଗଙ୍ଗାକୁ ଆକାଶରୁ ଓହ୍ଲାଇ ଆଣି ପାରିବେ ଏବଂ ଗଙ୍ଗାଙ୍କ ସ୍ପର୍ଶରେ ହିଁ ସେମାନେ ମୁକ୍ତି ପ୍ରାପ୍ତ ହେବେ । ଏହି ଦୁଃଖଦ ଖବର ସଗର ଶୁଣି ଅତ୍ୟନ୍ତ ଦୁଃଖିତ ହେଲେ । ରାଜା ସଗର ଗଙ୍ଗା ନଦୀକୁ ପୃଥିବୀକୁ ଆଣିବା ପାଇଁ କୌଣସି ସମାଧାନ ଖୋଜି ପାଇଲେ ନାହିଁ ଏବଂ ଶେଷରେ ୩୦ ହଜାର ବର୍ଷ ଶାସନ କରିବା ପରେ ମୃତ୍ୟୁ ବରଣ କଲେ । ଏହା ପରେ ଅଂଶୁମାନ ରାଜ ସିଂହାସନ ଅଳଂକୃତ କଲେ ।
କୃଷ୍ଣଚନ୍ଦ୍ର ପାଣ୍ଡେ ଜଣେ ଓଡ଼ିଆ ମଞ୍ଚ ତଥା କଥାଚିତ୍ର ଅଭିନେତା ଯିଏ ଆକାଶବାଣୀ କଟକର କୃଷି ସଂସାର କାର୍ଯ୍ୟକ୍ରମ ମାଧ୍ୟମରେ ଘରେ ଘରେ ପରିଚିତ ଥିଲେ। ମଉସା ଓ ମଙ୍ଗୁଳି ଭୂମିକାରେ ତାଙ୍କ ସହ ଅଭିନୟ କରୁଥିଲେ ଦୀନବନ୍ଧୁ ଦାସ  ଟିମା । ୧୯୫୩ ମସିହାରେ ମୁକ୍ତିଲାଭ କରିଥିବା ଆମରି ଗାଁ ଝୁଅ କଥାଚିତ୍ର ପ୍ରସଙ୍ଗରେ କାର୍ତ୍ତିକ କୁମାର ଘୋଷ ଲେଖିଛନ୍ତି ଯେ,  "ହାସ୍ୟରସାଭିନେତା ଶ୍ରୀ କୃଷ୍ଣଚନ୍ଦ୍ର ପାଣ୍ଡେଙ୍କର ଭାବ, ଭଙ୍ଗୀ ତଥା ବାଚନ ପ୍ରଣାଳୀ ଏବେ ମଧ୍ୟ ଦର୍ଶକଙ୍କ ମନରୁ ପାଶୋର ଯାଇନାହିଁ।" ୧  ଆଜି ଜନ୍ମ ଦିନ:  'ମଙ୍ଗୁଳି ଭାଇ' . ଏକଦା କଟକ  'ଆକାଶବାଣୀ'  କେନ୍ଦ୍ରରେ  'କୃଷି ସଂସାର'  ଅନ୍ୟତମ ଲୋକ...  (ସମ୍ବାଦ) ୨  1984     ... କୃଷ୍ଣଚନ୍ଦ୍ର ପାଣ୍ଡେ , ଗୋପଲ ଘୋଷ , ଗୌର ଘୋଷ , ମନୋରଞ୍ଜନ ଦାସ , କାର୍ତ୍ତିକ କୁମାର , ଚପଲା ନାଏକ , ମୁକ୍ତଲଭ  ଅନୀମା ପେଦମ , ନରାଇ ପାଈଭ , କଶୋଷ୍ଠୀ ଓ ଆଦୃର ... ୩  1966     ... କୃଷ୍ଣଚନ୍ଦ୍ର ପାଣ୍ଡେ ଓ ଶ୍ରୀ ଦୀନବନ୍ଧୁ ଦାସଙ୍କ ହାତରେ ଭକ୍ଷୁଣୀ ଅମ୍ବାପଲ୍ଲୀକୁ ଟେକଦେଲ । ତାର ରକ୍ଷଣାବେକ୍ଷଣ ଘର ସେମାନଙ୍କ ଉପରେ ।
ଦିଗପହଣ୍ଡି ଓଡ଼ିଶାର ଗଞ୍ଜାମ ଜିଲ୍ଲାର ଏକ ପଞ୍ଚାୟତ ସମିତି । ଏହା ରାଜଧାନୀ ଭୁବନେଶ୍ୱରଠାରୁ ହାରାହାରି ୧୮୦ କି.ମି ଦୂରତାରେ ଅବସ୍ଥିତ । ଦିଗପହଣ୍ଡି  (ପୂର୍ବରୁ ବଡ଼ ଖେମୁଣ୍ଡି ନାମରେ ଜଣାଶୁଣା) ହେଉଛି ଏକ ସହର ଏବଂ ଭାରତର ଓଡ଼ିଶା ରାଜ୍ୟର ଗଞ୍ଜମ ଜିଲ୍ଲାର ଏକ ଅଧିସୂଚିତ କ୍ଷେତ୍ର ପରିଷଦ  (ଏନ.ଏ.ସି.) ୧୭୧ଟି ଛୋଟ ଗ୍ରାମ ଅଛି ଯାହା ଦିଗପହଣ୍ଡି ତହସିଲ ଅଧୀନରେ ଆସେ ଏବଂ ମୁଖ୍ୟତଃ ସେମାନଙ୍କର ବ୍ୟବସାୟ ଏବଂ ଜୀବିକା ପାଇଁ ଏହି ସହର ଉପରେ ନିର୍ଭର କରନ୍ତି ଭୂଗୋଳ ଦିଗପହଣ୍ଡି 19.37  84.58  ରେ ଅବସ୍ଥିତ। ଏହାର ହାରାହାରି 53 ମିଟର  (173 ଫୁଟ) ଉଚ୍ଚତା ଅଛି  । ଇତିହାସ ପର୍ଯ୍ୟଟନ ଶିକ୍ଷା ସହରରେ ବାଳକ ଏବଂ ସରକାରୀ ବାଳିକା ଉଚ୍ଚ ବିଦ୍ୟାଳୟ ପାଇଁ ଦୁଇଟି ସରକାରୀ ଉଚ୍ଚ ବିଦ୍ୟାଳୟ ଅଛି, ଯାହାର ନାମ ବଡ଼ ଖେମୁଣ୍ଡି ଉଚ୍ଚ ବିଦ୍ୟାଳୟ । ଏଠାରେ ଦୁଇଟି କଲେଜ ହେଉଛି ଖେମୁଣ୍ଡି କଲେଜ ଏବଂ ବିଜୁ ପଟ୍ଟନାୟକ ମହିଳା କଲେଜ । ଏହା ବ୍ୟତୀତ ଏକ କେନ୍ଦ୍ର ସରକାରୀ ବିଦ୍ୟାଳୟ ଅଛି, ଯାହା ଦିଗପହଣ୍ଡିଠାରେ  (2010 ପରଠାରୁ) କେନ୍ଦ୍ରୀୟ ବିଦ୍ୟାଳୟ  । ପ୍ରାୟ 20ଟି ପ୍ରାଥମିକ / ଏମଇ ବିଦ୍ୟାଳୟ ଅଛି । 3ଟି ଶିଶୁ ମନ୍ଦିର ଅଛି ଯାହାରୁ ଗୋଟିଏ ଶିଶୁ ମନ୍ଦିର ଶିକ୍ଷା ବିକାଶ ସମିତି ଅଧୀନରେ ଅଛି ଯେଉଁଥିରେ ପ୍ରଥମରୁ ୧୦ ଶ୍ରେଣୀ ରହିଛି
ସାକ୍ଷୀ ରହିଲା ଏ ସିଂହଦୁଆର, ୨୦୦୪ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ନିର୍ମାଣ କରିଥିଲେ ସଞ୍ଜୟ ନାୟକ । ସିଦ୍ଧାନ୍ତ ମହାପାତ୍ର, ମାମା ମିଶ୍ର, ବିଜୟ ମହାନ୍ତି, ତନ୍ଦ୍ରା ରାୟ, ଉତ୍ତମ ମହାନ୍ତି, ଅପରାଜିତା ମହାନ୍ତି, ମିହିର ଦାସ, ଅମିତ, ଗୁନ୍‌ଗୁନ୍, କୁନା ତ୍ରିପାଠୀ, ବିଜୁ ବଡ଼ଜେନା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟରେ ସିଦ୍ଧାନ୍ତ ମହାପାତ୍ର ମାମା ମିଶ୍ର ଗୁନ୍‌ଗୁନ୍‌ ବିଜୟ ମହାନ୍ତି ଉତ୍ତମ ମହାନ୍ତି ମାମୁନି ମିଶ୍ର ଅପରାଜିତା ମହାନ୍ତି ମିହିର ଦାସ କୁନା ତ୍ରିପାଠୀ ଜୟୀରାମ ସାମଲ ତନ୍ଦ୍ରା ରାୟ ବିଜୁ ବଡ଼ଜେନା ଅମିତ ଗୀତ ଓ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର । ଶ୍ରୀକାନ୍ତ ଗୌତମ, ଅରୁଣ ମନ୍ତ୍ରୀ ଆଦି ଗୀତିକାରମାନେ ଏହି କଥାଚିତ୍ରଟିରେ ଗୀତ ରଚନା କରିଥିଲେ । କୁମାର ବାପି, ବିଭୁ କିଶୋର, ଇରା ମହାନ୍ତି, ଶୈଳଭାମା ମହାପାତ୍ର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଟଦାନ କରିଥିଲେ ।
ଆସନ୍ତା କାଲି କଲିକତାରୁ ପ୍ରକାଶିତ ଏକ ମାସିକ ଓଡ଼ିଆ ପତ୍ରିକା । ହୃଦାନନ୍ଦ ମଲ୍ଲିକ ଏହିର ପ୍ରତିଷ୍ଠାତା ଥିଲେ ।
ଇନ୍ଦିରା ଦାଶ (ଜନ୍ମ :୧୧ ମଇ ୧୯୪୬) ଜଣେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ସାହିତ୍ୟିକ  । ୨୦୧୪ ମସିହାରେ ସେ ନିଜ ଉପନ୍ୟାସ  "ନିର୍ବାଣ ଅଭିସାର"  ପାଇଁ ଏହି ପୁରସ୍କାର ଲାଭ କରିଥିଲେ । ସେ ଗଳ୍ପ, ଉପନ୍ୟାସ, ଭ୍ରମଣ କାହାଣୀ ଓ ଶିଶୁ ସାହିତ୍ୟ ଇତ୍ୟାଦି ଲେଖନ୍ତି । ତାଙ୍କର ଦଶରୁ ଉର୍ଦ୍ଧ୍ୱ ପୁସ୍ତକ ପ୍ରକାଶିତ ହୋଇସାରିଛି ।
ବିଜୟୱାଡା ବିମାନ ବନ୍ଦର  ( : , : ) ଭାରତୀୟ ରାଜ୍ୟ ଆନ୍ଧ୍ର ପ୍ରଦେଶର ବିଜୟୱାଡା ସହରରେ ଅବସ୍ଥିତ ଏକ ସର୍ବସାଧାରଣ ବିମାନ ବନ୍ଦର  । ଏହା ସହରଠାରୁ 13.5 କିଲୋମିଟର ଦୂରରେ ଚେନ୍ନଇ- କଲିକତା ଜାତୀୟ ରାଜପଥ ଉପରେ ଅବସ୍ଥିତ । ଏହାର ରନୱେକୁ 2011 ମସିହାରେ ପରିବର୍ଧିତ କରାଯାଇଥିଲା । ଏହି ବିମାନ ବନ୍ଦର ଆନ୍ଧ୍ର ପ୍ରଦେଶର ନୂତନ ପ୍ରସ୍ତାବିତ ରାଜଧାନୀ ଅମରାବତିକୁ ମଧ୍ୟ ସେବା ଯୋଗେଇବ । ଭବିଷ୍ୟତରେ ପରିବର୍ଧିତ ଟ୍ରାଫିକ ପାଇଁ ସରକାର ଏହାର ଉନ୍ନତିକରଣ କାର୍ଯ୍ୟ ହାତକୁ ନେଇଛନ୍ତି । ଇତିହାସ ଦ୍ୱିତୀୟ ବିଶ୍ୱଯୁଦ୍ଧ ସମୟରେ ଏହି ବିମାନ ବନ୍ଦର ବ୍ରିଟିଶ ରାଜକୀୟ ସେନା ପାଇଁ ଏୟାର ବେସ ଭାବରେ କାର୍ଯ୍ୟ କରିଥିଲା । 2003 ମସିହାରେ ଏହାକୁ ବେସାମରିକ ବିମାନ ବନ୍ଦରରେ ପରିବର୍ତିତ କରି ଏୟାର ଡେକାନ ଏଠାରୁ ହାଇଦରାବାଦ - ବିଜଯୱାଡା ଦୈନିକ ବିମାନ ସେବା ଆରମ୍ଭ କରିଥିଲା । 2011ମସିହା ଯାଏ ଏଠାରୁ କିଙ୍ଗ ଫିଶର ସହ ମାତ୍ର 4ଟି ଉଡାଣ ଦୈନିକ ହଉଥିଲା ।ତେବେ ବର୍ତ୍ତମାନ ଅନେକ ନୂତନ ଘରେଇ ବିମାନ କମ୍ପାନୀଦ୍ୱାରା ବହୁଳ ସଂଖ୍ୟାରେ ବିମାନ ପ୍ରଚଳିତ । ଏହାର ସମୁଦାୟ ଆୟତନ 537 ଏକର ଓ ରନୱେ 2.286 ମିଟର । ଏଠାରେ 4ଟି ପାର୍କିଂ ବେ ରହିଛି । ଏୟାର ଲାଇନ ସମୂହ ଓ ଗନ୍ତବ୍ୟ ସ୍ଥଳ ଘଟନା ଓ ଦୁର୍ଘଟଣା 1980 ମସିହା ଅଗଷ୍ଟ 28 ତାରିଖରେ ଏଠାରେ ହୁନ ଏୟାର କମ୍ପାନୀର ଏକ ବିମାନ ଅବତରଣ ସମୟରେ ଦୁର୍ଘଟଣା ଗ୍ରସ୍ତ ହୋଇ ନଷ୍ଟ ହେଇ ଯାଇ ଥିଲା ।
ବାବୁ ସିଂହ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସେ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେପିର ପ୍ରାର୍ଥୀ ଭାବରେ ଭୁବନେଶ୍ୱର  (ଏକାମ୍ର) ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ  । ଏହି ନିର୍ବାଚନରେ, ସେ ସମୁଦାୟ ୭୪,୮୮୪ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ଅଶୋକ ଚନ୍ଦ୍ର ପଣ୍ଡାଙ୍କୁ ୫,୦୨୩ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ଲିଓନେଲ ବୁଷ୍ଟର କ୍ରାବ,ବିଶ୍ୱ ଇତିହାସରେ ଜଣେ ବିଚକ୍ଷଣ ଗୁପ୍ତଚର ଭାବରେ ଖ୍ୟାତ। ଲଣ୍ଡନରେ ସ୍ଟ୍ରେଥେମ ସହରରେ ୨୮ ଜାନୁଆରୀ ୧୯୦୯ରେ କ୍ରାବ ଜନ୍ମଗ୍ରହଣ କରିଥିଲେ।ପ୍ରାରମ୍ଭିକ ଜୀବନରେ ସେ ଲଣ୍ଡନ ସହରରେ ନାମମାତ୍ର ବ୍ୟବସାୟୀ ଭାବେ ପରିଚିତ ଥିଲେ।ପରବର୍ତ୍ତୀ ସମୟରେ ଅର୍ଥାତ ଦ୍ୱିତୀୟ ବିଶ୍ୱଯୁଦ୍ଧ ସମୟରେ ସେ ଗ୍ରେଟ୍ ବ୍ରିଟେନ ରୟାଲ ଆର୍ମିରେ ନିଯୁକ୍ତି ପାଇଥିଲେ।ବିଶ୍ୱଯୁଦ୍ଧ ସମୟରେ ତାଙ୍କର ଗୋଟିଏ ଆଖି ନଷ୍ଟ ହୋଇଯିବାରୁ ସେଠାକାର ସରକାର ତାଙ୍କୁ ବ୍ରିଟିଶ ନୌବାହିନୀରେ ନିଯୁକ୍ତି ଦେଇଥିଲେ। [ଇଟାଲୀ]] ଆକ୍ରମଣରୁ କିପରି ବ୍ରିଟିଶ ଯୁଦ୍ଧପୋତଗୁଡିକୁ ସୁରକ୍ଷା ଯୋଗାଇ ଦିଆଯାଇ ପାରିବ ସେଥିପାଇଁ ସେଠାରେ କ୍ରାବଙ୍କୁ ନିଯୁକ୍ତି ଦିଆଯାଇଥିଲା।କିଛିଦିନ ପରେ ସେ ବ୍ରିଟେନର ଆଲଡର୍ମଷ୍ଟସ୍ଥିତ ଆଣବିକ ପରୀକ୍ଷଣ କେନ୍ଦ୍ରରେ ନିଯୁକ୍ତି ପାଇଲେ।ସେହି ଆଣବିକ କେନ୍ଦ୍ରର ସୁରକ୍ଷା ତଦାରଖ କରିବାର ଦାୟିତ୍ୱ କ୍ରାବଙ୍କୁ ଦିଆଯାଇଥିଲା। ସେହି ସମୟରେ ଉକ୍ତ ଆଣବିକ ପରୀକ୍ଷଣ କେନ୍ଦ୍ରରୁ ସୋଭିଏତ ସଂଘ ଏକ ଗୁପ୍ତ ଦଲିଲ ଆଣିବାକୁ ଚାହୁଁଥିଲା।ଏଥିପାଇଁ ସୋଭିଏତ ରାଷ୍ଟ୍ରର ଜଣେ ଗୁପ୍ତଚର କ୍ରାବଙ୍କୁ ଅନେକ ଅର୍ଥର ପ୍ରଲୋଭନ ଦେଖାଇଥିଲେ।ସେ ସମୟରେ ଯଦିଓ କ୍ରାବ ଜଣେ ସୁରକ୍ଷା ତଦାରଖକାରୀ ଭାବରେ ସାର୍ବଜନୀନ ଥିଲେ ,ପ୍ରକୃତରେ ସେ ବ୍ରିଟିଶ ସେନାବାହିନୀ ପ୍ରତି ଅନୁରକ୍ତ ଥିଲେ ଏବଂ ବହୁ ଗୁରୁତ୍ୱପୂର୍ଣ୍ଣ ତଥ୍ୟ ଓ ଦଲିଲ ଗୁପ୍ତରେ ସେନାବାହିନୀର ହସ୍ତଗତ କରାଇପାରିଥିଲେ।ମାତ୍ର ସେହି ସମୟରେ ,ସୋଭିଏତ ସଂଘର ଗୁପ୍ତଚରଙ୍କ ପ୍ରରୋଚନାରେ ସେ ଉକ୍ତ ରେକର୍ଡଗୁଡ଼ିକ ଆସୁଥିବା ଗାଡି ଗୁଡିକୁ କ୍ରାବ ତନଖି ନକରି ଛାଡି ଦେଇଥିଲେ,ଯାହାକି ପରବର୍ତ୍ତୀ ସମୟରେ ସେନାର ହସ୍ତଗତ ହୋଇଥିଲା। ୯ ଜୁନ ୧୯୫୭ରେ ପିଲାସେ ଦ୍ୱିପପୁଞ୍ଜ ନିକଟସ୍ଥ ସମୁଦ୍ରରେ ଜଣେ ବ୍ୟକ୍ତିଙ୍କ ମୃତଦେହ ଭାସୁଥିବା ଦେଖିବାକୁ ମିଳିଥିଲା। ସେହି ମୃତଦେହର ଡାକ୍ତରୀ ପରୀକ୍ଷା ହେବାପରେ ତାହା ସେହି ସୁରକ୍ଷାକର୍ମୀ ଲିଓନେଲ ବୁଷ୍ଟର କ୍ରାବଙ୍କର ଥିଲା ବୋଲି ଜଣାପଡ଼ିଥିଲା।ଏବଂ ସେହି ସମୟରେ ସେ ବ୍ରିଟିଶ ନୁହେଁ ବରଂ ସୋଭିଏତ ସଂଘର ଗୁପ୍ତଚର ଥିଲେ ବୋଲି ଜଣାପଡ଼ିଥିଲେ।ବ୍ରିଟିଶ ପୁଲିସ ତାଙ୍କ ମୁଣ୍ଡକୁ ଗୁଳିମାରି ସମୁଦ୍ରରେ ଫିଙ୍ଗିଦେଇଥିବା ତଦନ୍ତରୁ ଜଣାପଡ଼ିଥିଲା। ସେହି ସମୟରେ କ୍ରାବଙ୍କ ମୃତ୍ୟୁ ସଂକ୍ରାନ୍ତ ତଥ୍ୟ ଯୋଗାଇ ଦେବାପାଇଁ ତାଙ୍କର ପରିବାର ବ୍ରିଟିଶ ସରକାରଙ୍କ ନିକଟରେ ଦାବି କରିଥିଲେ ମଧ୍ୟ ତତ୍କାଳୀନ ବ୍ରିଟିଶ ସରକାର ଏହି ଦାବିକୁ ପ୍ରତ୍ୟାଖ୍ୟାନ କରିଦେଇଥିଲେ।
ନେହା ବାମ୍ ଜଣେ ଭାରତୀୟ ଅଭିନେତ୍ରୀ, ଯିଏକି ହିନ୍ଦୀ ଓ ମରାଠୀ ଭାଷାର କଥାଚିତ୍ର ଓ ଦୂରଦର୍ଶନ ଧାରାବାହିକରେ କାମ କରନ୍ତି । ସେ କୋହ୍ଲାପୁରଠାରେ ଜନ୍ମ ହୋଇଥିଲେ ଏବଂ ସେଠାରେ ତାଙ୍କର ପିଲାଦିନ କଟିଥିଲା । ସେ ଲିବେରରେସନ୍ ମନୋବିଜ୍ଞାନରେ ସ୍ନାତକୋତ୍ତର ଡିଗ୍ରୀ କରିଛନ୍ତି । ସେ ମଞ୍ଚରେ ଅବିଶକର ଦଳ ସହିତ ଅଭିନୟ ଜୀବନ ଆରମ୍ଭ କରିଥିଲେ ଏବଂ ଜଣେ ମଡେଲ ଭାବରେ ମଧ୍ୟ କାର୍ଯ୍ୟ କରିଥିଲେ, ଔଷଧ ନିର୍ମାଣକାରୀ ସଂସ୍ଥା ପାଇଁ ପ୍ରିଣ୍ଟ୍ ବିଜ୍ଞାପନରୁ ଆରମ୍ଭ କରିଥିଲେ । କଲେଜରେ ଅନେକ ବର୍ଷ କାମ କରିବା ପରେ ତାଙ୍କୁ ଏକ କଥାଚିତ୍ରରେ ଏକ ଭୂମିକାରେ କାମ ମିଳିଥିଲା, ଫଳରେ ସେ ଚାକିରୀ ଛାଡ଼ି ଅଭିନୟ ଜଗତରେ କାମ ଆରମ୍ଭ କରିଥିଲେ । ଦୂରଦର୍ଶନରେ ସେ ସାବଧାନ ଇଣ୍ଡିଆ, କୁମ୍‌କୁମ୍ ଭାଗ୍ୟ, ସୁକନ୍ୟା ହମାରୀ ବେଟିୟାଁ ଇତ୍ୟାଦିରେ ଅଭିନୟ କରିଥିଲେ । ସେ ଦି ଡାର୍ଟି ପିକ୍ଚର୍‌ସ୍, ଦି ଲିଫ୍ଟ ବୟ୍ ଆଦି କଥାଚିତ୍ରରେ କାମ କରିଛନ୍ତି ।
କୁଣାଳ ଷଡ଼ଙ୍ଗୀ, ଝାଡ଼ଖଣ୍ଡର ଜଣେ ରାଜନେତା । ୨୦୧୪ ବିଧାନ ସଭା ନିର୍ବାଚନରେ, ସେ ପୂର୍ବ ସିଂହଭୂମିର ବାହାଡା଼ଗୋଡା଼ ବିଧାନ ସଭା ନିର୍ବାଚନ ମଣ୍ଡଳୀରୁ  "ଝାଡ଼ଖଣ୍ଡ ମୁକ୍ତିମୋର୍ଚ୍ଚା" ର ପ୍ରାଥୀ ଭାବେ, ଭାରତୀୟ ଜନତା ପାର୍ଟିର ପ୍ରାଥୀ ଦୀନେଶ ଗୋସ୍ୱାମୀଙ୍କୁ ପରାଜିତ କରି ଝାଡ଼ଖଣ୍ଡ ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୧୯ରେ ସେ ଝାଡ଼ଖଣ୍ଡ ମୁକ୍ତିମୋର୍ଚ୍ଚା ଦଳ ଛାଡ଼ି ଭାରତୀୟ ଜନତା ପାର୍ଟିରେ ଯୋଗ ଦେଇଥିଲେ । ବ୍ୟକ୍ତିଗତ ଜୀବନ କୁଣାଳଙ୍କ ପିତା ଝାଡ଼ଖଣ୍ଡର ପୂର୍ବତନ ସ୍ୱାସ୍ଥ୍ୟମନ୍ତ୍ରୀ ଦୀନେଶ ଷଡ଼ଙ୍ଗୀ ଓ ମାତା ବିନି ଷଡ଼ଙ୍ଗୀ ଜଣେ ଓଡ଼ିଆ ଲେଖିକା ଅଟନ୍ତି । କୁଣାଳ ଏନ.ଆଇ.ଟି,ଜାମସେଦପୁରରୁ ଇଞ୍ଜିନିୟରିଂ ଓ ଲଣ୍ଡନର ଲେଙ୍କେଷ୍ଟର ବିଶ୍ୱବିଦ୍ୟାଳୟରୁ ଏମ.ବି.ଏ ଶିକ୍ଷାଲାଭ କରିଛନ୍ତି । ସମାଜସେବା ଓ ରାଜନୀତିକୁ ଆସିବା ପୂର୍ବରୁ କୁଣାଳ,  "ଇଣ୍ଡିଆନ ଅଏଲ କର୍ପୋରେସନ ଲିମିଟେଡ଼" ରେ ଇଞ୍ଜିନିୟର ଭାବରେ କାର୍ଯ୍ୟ କରିସାରିଛନ୍ତି । ସେ ଓଡ଼ିଆ, ବଙ୍ଗଳା, ହିନ୍ଦୀ, ଇଂରାଜୀ ଓ ଫ୍ରେଞ୍ଚ ଆଦି ଭାଷାରେ କଥୋପକଥନ କରିପାରନ୍ତି ।
କେଶଈବାହାଲ, ଭାରତୀୟ ରାଜ୍ୟ ଓଡ଼ିଶାର ସମ୍ବଲପୁର ଜିଲ୍ଲାର ଏକ ଗ୍ରାମ । ଏହା ଏକ ପଞ୍ଚାଯତ ଗ୍ରାମ ମଧ୍ୟ । ସୁବିଧାସୁଯୋଗ ଏହି ଅଞ୍ଚଳର ଅନନ୍ୟ ଗ୍ରାମ ସବୁ ମଧ୍ୟରେ ଏହା ଉନ୍ନତ ଗ୍ରାମ ଭାବରେ ପରିଚିତ । ଏଠାରେ ଏକ କଲେଜ ସମେତ ଶିକ୍ଷା , ବାଙ୍କ ବ୍ୟବସ୍ଥା , ହସ୍ପିଟାଲ ଇତ୍ୟାଦିର ସୁବିଧା ଉପଲବ୍ଧ ହେଇଥାଏ । ଜନସଂଖ୍ୟା ଏଠାରେ 2011 ମସିହା ଜନଗଣନା ଅନୁସାରେ ଲୋକସଂଖ୍ୟା 1734ଥିଲା । ଏହା ମଧ୍ୟରୁ ପୁରୁଷ ସଂଖ୍ୟା ୮୮୧ଥିବା ସ୍ଥଳେ ମହିଳା ସଂଖ୍ୟା ୮୬୨ ଥିଲା । ଏଠାରେ ସାକ୍ଷ୍ୟରତା ହାର 73.62% ରହିଥିଲା , ଯାହା ଜାତୀୟ ହାରଠାରୁ ଅଧିକ । ଏଠାରେ ପୁରୁଷ ସାକ୍ଷ୍ୟରତା ହାର 80.27% ଥିବା ବେଳେ ମହିଳା ସାକ୍ଷ୍ୟରତା ହାର 66.71 % ଥିଲା । 6 ବର୍ଷରୁ କମ ସଂଖ୍ୟା 9.75 % ଥିଲା ।
ପୃଥ୍ୱୀ  ସଂସୃତରେ  " " ଏକ ଶଟ- ରେଞ୍ଜ ବିଶିଷ୍ଟ ଭୂମି -ରୁ-ଭୂମି ନିକ୍ଷ୍ଯେପଣ କରାଯାଇପାରୁଥିବା ମିସାଇଲ   । ଏହା ଭାରତୀୟ ସରକାରଙ୍କ  " "   .ଦ୍ୱାରା ନିର୍ମିତ ଓ ଭାରତୀୟ କମାଣ୍ଡ ଫୋର୍ସଦ୍ୱାରା ନିଯୋଜିତ ହେଇଥାଏ । ଉନ୍ନୟନ ଓ ନିର୍ମାଣ ଇତିହାସ କ୍ଷେପଣାସ୍ତ୍ର ନିର୍ମାଣରେ ଆତ୍ମନିର୍ଭରଶୀଳତା ହାସଲ କରିବାକୁ ଭାରତ ସରକାର ୧୯୮୩ରେ ସମନ୍ୱିତ ଦିଗଦର୍ଶନ ସହ କ୍ଷେପଣାସ୍ତ୍ର ଉନ୍ନୟନ ପ୍ରକଳ୍ପର ଆରମ୍ଭ କରିଥିଲେ । ଏଠିଦ୍ୱାରା ବିଭିନ୍ନ ପ୍ରକାରଭେଦର ଭୂମି -ରୁ -ଭୂମି , ତାହା ଭୂମି-ରୁ ଆକାଶ ଓ ସମୁଦ୍ର- ରୁ- ଆକାଶକୁ ପ୍ରେରଣା କରାଯାଇପାରୁଥିବା କ୍ଷେପଣାସ୍ତ୍ରର ଉନ୍ନୟନ ପ୍ରକଳ୍ପ ଆରମ୍ଭ ହେଇଥିଲା । ପୃଥ୍ୱୀ ଏହି ଉଦ୍ୟମର ପ୍ରଥମ ସଫଳ ପ୍ରକଳ୍ପ । ଏହା ଭୂମି -ରୁ -ଆକାଶ ଜାତୀୟ କ୍ଷେପଣାସ୍ତ୍ର ଯାହା । ନାମରେ ଆରମ୍ଭ କରାଯାଇଥିଲା । ଏଥିରେ ତରଳ ବ ଶୁଷ୍କ ଜାତୀୟ ଇନ୍ଧନର ବ୍ୟବହାର ହେଇଥିଲା । ଏଥିରେ ଆଣବିକ ଅସ୍ତ୍ର ବହନ କରିପାରିବାର କ୍ଷ୍ୟମତା ରହିଥିଲା । ପ୍ରକାରଭେଦ ଏହି ପୃଥ୍ୱୀ ମିସାଇଲ ପ୍ରକଳ୍ପରେ ୩ଟି ଭିନ୍ନ ପ୍ରକାର ମିସାଇଲର ଅରସ୍ତୁତି କରାଯାଇ ଭାରତୀୟ ଆର୍ମୀ, ବାୟୁସେନା ଓ ନୌସେନାଦ୍ୱାରା ବ୍ୟବହୃତ ହେଇଥାଏ ।ସେଗୁଡ଼ିକ ନିମ୍ମ ପ୍ରକାରର . ପୃଥ୍ୱୀ-  ( -୧୫୦) ଏହା ଆର୍ମିରେ ବ୍ୟବହାର ପାଇଁ ପ୍ରସ୍ତୁତ  । ଏଥିରେ ୧,୦୦୦ କିଲୋଗ୍ରାମ ବହନ କ୍ଷ୍ୟମତା ଥାଇ ଏହା ୧୫୦ କିଲୋମିଟର ଦୂରକୁ ଯାଇପାରିବାର ରେଞ୍ଜ ରହିଥାଏ । ପୃଥ୍ୱୀ  ( -250) - ବାୟୁ ସେନାରେ ବ୍ୟବହାର ପାଇଁ ଏହା ନିର୍ମିତ  । ଏହାକୁ ୩୫୦ କିଲୋମିଟର ଦୂର ପାଇଁ ବ୍ୟବହାର କରାଯାଇପାରିବ । ଏହାର ଭାର ବହନ କ୍ଷ୍ୟମତା ୫୦୦ କିଲୋଗ୍ରାମ ପୃଥ୍ୱୀ  ( -350) - ଏହା ନୌସେନା ପାଇଁ ଉଦ୍ଧ୍ହିଷ୍ଟ  । ଏହାର ରେବ୍ଜ ୩୫୦ କିଲୋମିଟର ହେଇଥିବା ବେଳେ ଭାର ବହନ ଶକ୍ତି ୧,୦୦୦ କିଲୋଗ୍ରାମ ।
ହରମିକ ସିଂହ  (ଜନ୍ମ 10 , ଜାନୁଆରୀ , 1947 ) ଜଣେ ପୂର୍ବତନ ଭାରତୀୟ ଜାତୀୟ ହକି ଖେଳାଳି  । ତାଙ୍କର ଜନ୍ମ ପଞ୍ଜାବର ଗୁଜୁରାନବାଲାଠାରେ ହେଇଥିଲା । ସେ 1968 ଓ 1972 ଅଲିମ୍ପିକ ସହ ଭାରତ ପାଇଁ ଅନେକ ଟୁର୍ଣ୍ଣାମେଣ୍ଟ ଓ ସିରିଜ ଖେଳିଥିଲେ ଓ ଭାରତୀୟ ଜାତୀୟ ଦଳର ଅଧିନାୟକ ମଧ୍ୟ ହେଇଥିଲେ । ତାଙ୍କୁ କ୍ରୀଡ଼ା ପାଇଁ ଥିବା ସର୍ବୋଛ ସମ୍ମାନ ଅର୍ଜୁନ ପୁରସ୍କାର ଦିଆ ଯାଇଥିଲା । ପ୍ରାକ୍ତନ ଭାରତୀୟ ଖେଳାଳି ଅଜିତ ସିଂହ ତାଙ୍କର ଜେଷ୍ଠ ଭ୍ରାତା ଥିଲେ ଓ ପରେ ଭାରତ ପାଇଁ ଖେଳିଥିବା ଗଗନ ଅଜିତ ସିଂହ ତାଙ୍କର ପୁତୁରା ଥିଲେ ।
୧୯୪୦   ଗ୍ରେଗୋରି ପାଞ୍ଜି ଅନୁସାରେ ସୋମବାର ଦିନ ଆରମ୍ଭ ହେଇଥିବା ଏକ ଅଧିବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1940 ବର୍ଷ, 2 ଶହସ୍ରାବ୍ଦର 940 ବର୍ଷ, 20 ଶତାବ୍ଦୀର 40 ବର୍ଷ, ଏବଂ ୧୯୪୦ ଦଶକର 1 ବର୍ଷ ଥିଲା ।
ଗ୍ରେଗୋରୀ ପାଞ୍ଜି ଅନୁସାରେ ୨୬ ଜୁଲାଇ ବର୍ଷର ୨୦୭ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୦୮ତମ  । ବର୍ଷ ଶେଷ ହେବା ପାଇଁ ଆଉ ୧୫୮ ଦିନ ବାକି ଅଛି ।